Isteri Hamil Empat Bulan, Nazrief Nazri Gementar Bakal Jadi Bapa

Usia perkahwinan sudah lebih setahun, pelakon Nazrief Nazri berkongsikan berita gembila apabila isterinya, Aizatul Akma kini hamil empat bulan.

Bakal menimang cahaya mata sulung, Nazrief akui agak gementar namun sudah bersedia untuk menggalas tanggungjawab sebagai bapa.

“Saya sebenarnya berdebar kerana saya anak tunggal, manakala isteri anak bongsu dalam keluarga. Jadi, dua-duanya memang manja dan terfikir betulkah kami sudah sedia bergelar ibu bapa?

“Sewaktu kahwin dulu pun, kami memang rancang dalam setahun itu tak nak dapatkan zuriat dulu. Selepas itu, barulah kami sedia dan syukur rezeki terus sampai,” katanya.

Dalam pada itu, Nazrief berkata dia kini mahu lebih bekerja keras memandangkan ahli keluarga akan bertambah selepas ini dan tidak mahu bergantung dengan lakonan sahaja.

“Saya pun sudah perlahankan kerjaya lakonan dan lebih memberi fokus kepada perniagaan pelaburan sekarang ini. Semestinya, tanggungjawab digalas semakin besar apabila memperoleh anak nanti.

“Isteri saya juga ligat mengembangkan perniagaan kosmetiknya. Mengenai jantina bayi, kami sendiri pun tak pasti lagi memandangkan kandungan masih awal,” katanya.


“Kalaulah Saya Tahu Cuma Ada Masa 12 Tahun…”

Genap setahun pemergian arwah suami tercinta, pelakon dan penyanyi Indonesia Bunga Citra Lestari berkata tidak pernah sehari dirinya tidak merindui Allahyarham Ashraf Sinclair.

Membuat pendedahan eksklusif di YouTube, Bunga mengakui pada awalnya sukar untuk dia menerima kenyataan dengan kehilangan suaminya dan hanya termenung kerana seakan tidak percaya di atas apa yang terjadi.

“Saya tidak mampu mengingati apa yang terjadi selama seminggu pertama sejak pemergian Ashraf. Malah, saya juga tidak boleh menangis kerana tak percaya akan kehilangannya begitu cepat. Hingga kini, saya juga masih cuba mencubit-cubit diri sendiri kerana berasa seakan masih dalam mimpi

“Saya termenung beberapa hari dan selepas itu meminta bantuan pakar penyembuhan holistik, Reza Gunawan, untuk datang ke rumah. Saya kata padanya, hanya mahu Ashraf okay dan nginTuhan jaga dia kerana saya sudah tidak dapat menjaganya,” katanya.

Bunga juga mengakui selama beberapa bulan selepas pemergian Ashraf, dia tidak dapat tidur kerana setiap masa dia akan periksa sama ada anak dan ibunya masih bernafas atau tidak.

“Saya hanya tidur tiga jam, namun syukur kerana tidak berasa letih. Saya tidur di bilik kami bersama ibu dan Noah.

“Salah satu alasan saya tidak boleh tidur selama beberapa bulan selepas kematian Ashraf ialah setiap beberapa minit dan setengah jam, saya akan ‘check’ mereka sama ada masih bernafas atau tidak,” katanya.

Dalam pada itu, Bunga akur dengan ketentuan Tuhan dapat hidup bersama suaminya cuma 12 tahun sahaja dan sukar untuknya mencari lelaki yang mempunyai persamaan dengan suaminya.

“Tidak pernah terlintas di benak fikiran saya untuk berasa marah dengan takdir Tuhan atas apa yang telah berlaku. Akan tetapi saya cuma memikirkan macam mana nak teruskan hidup dengan Noah yang dia sudah tidak punya bapa.

“Saya dan Ashraf masih punya bapa, tetapi tidak Noah, di mana lagi nak cari figura sepertinya? Kalaulah saya yang pergi terlebih dahulu saya percaya Ashraf lebih siap untuk menjaga Noah kerana dia ada kelebihan yang saya tiada. Kalaulah saya tahu masa hanya sebentar sahaja, 12 tahun… mungkin cara hidup dan pilihan saya berbeza,” katanya.


Uchee Fukada Tiada Niat Body Shaming Orang Gigi Jongang

Sebelum ini viral sebagai wushu wushu dalam drama Nur, nama pelakon Uchee Fukada kini semakin dikenali ramai apabila lakonannya sebagai Kak Jo menerusi drama Takdir Yang Tertulis memberi impak kepada penonton.

Tampil dengan gigi jongang dalam drama tersebut, ada yang menyifatkan wataknya itu berunsur body shaming. Namun, Uchee menjelaskan dia hanya mencari kelainan dan tiada niat menghina.

“Sebenarnya saya mencari kelainan dalam watak, sebab sebelum ni orang kenal saya sebagai wushu wushu dalam drama Nur. Saya dah berbincang dengan pengarah tentang watak ni, dan tahu apa risikonya nanti.

“Ni bukan body shaming, saya nak tunjukkan yang orang gigi jongang ni pun ada keyakinan untuk berhadapan orang ramai,” katanya kepada mStar.

Enggan ambil pusing dengan kata-kata negatif dilemparkan netizen, Uchee berkata dia juga turut menerima pelbagai komen positif mengenai lakonannya itu.

“Komen-komen positif negatif semua ada. Ada juga yang bertanyakan perlu ke pakai gigi jongang tu, why not untuk nampakkan kelainan. Tapi saya tak ambil kisah pun. Kalau tak suka tak apa, its okay. Tak suka bye bye je lah,” katanya.


Intan Najuwa Suka Lelaki Berjambang Seperti Zul Ariffin

Sebelum ini pernah bergandingan menerusi sebuah drama berjudul Setelah Ku Dimiliki ramai yang suka melihat keserasian pelakon Intan Najuwa dan pelakon berbadan sasa, Zul Ariffin.

Malah, kedua pelakon itu pernah mencetuskan kontroversi apabila tular gambar ‘terlebih’ mesra ketika menjalani penggambaran drama tersebut.

Baru-baru ini, Intan dilihat ada menjawab soalan daripada peminat di Insta Story sempena hari kekasih yang disambut semalam.

Peminat ada bertanyakan adakah Intan sukakan lelaki berjambang dan pelakon itu menjawab ya dan turut menyebut nama Zul Ariffin sebagai rujukan.

Terdahulu, pengarah drama tersebut Osman Ali mengakui sangat terkejut gambar mesra Intan dan Zul yang tular dan mengatakan adegan itu tiada dalam drama.


Faezah Elai Tegur Individu Buka Aib Pasangan Di Media Sosial

Berkongsikan pendapat mengenai hal rumah tangga di Instagram, status yang dimuat naik oleh Faezah Elai menjadi perhatian ramai apabila pelakon itu menegur netizen yang berkongsi aib pasangan kepada umum.

Menurut Faezah, dalam kehidupan rumah tangga, pahit dan manis adalah perkara biasa. Ujarnya, seseorang itu perlulah menangani isu dengan baik supaya tidak memberi kesan buruk kepada anak-anak.

BACA: Netizen Tak Puas Hati Faezah Elai Kata Travel Banyak Lebih Bijak Dari Belajar Tinggi

“Kawin ni nak habaq mai kat ampa, bukan macam cerita Korea yang ampa dok layan kat neplix tu dok salanghae. Kawin ni kadang-kadang happy, kadang berkeleih terbang habih pinggan mangkuk.

“Kalau mai yang hat qibut taupan, 1 taman perumahan boleh dengaq. Haaa tu belum masuk watak-watak extra, mentua, satgi ipaq, mai pulak biraih seropa haram jadah dok jadi tukang cucuk. Ada jugak yang dapat laki tetiba gila betina,” tulisnya.

Kata Faezah lagi, mendedahkan aib pasangan di media sosial bukan idea yang baik kerana bimbang apabila dewasa kelak anak boleh mencarinya di Internet.

“Bini ni,especially yang tak qerja, depa ada laki ngan anak-anak ja, bila laki buat hal lepaih dah bg bulan bintang, memang mintak kaki lah.

“Tapi canang kt socmed is a bad idea. Tengoklah muka anak-anak pandang dalam-dalam,semua mak nak anak-anak jadi soleh/solehah. Jgn ajar anak benci bapak sendiri, ajaq anak ttg kasih sayag tentang hormat pada orang tua sampai masa depa akan paham.

“Tapi kalau dah dipukui canang busuk pak dia, sampai besaq dia akan tau..google semua benda keluaq.. kawan-kawan sekolah pon tau, kesian anak-anak,” tulisnya lagi.

Ujarnya lagi, jika sesebuah rumah tangga itu tidak dapat diselamatkan perceraian adalah jalan terbaik kerana tiada guna untuk teruskan perkahwinan jika diri tidak bahagia.

“Kalau dah dok makan hati sampai makan diri elok lepaihkan diri. Sebab tu org kata Divorce isn’t a tragedy. A real tragedy’s staying in unhappy marriage and teaching ur children the wrong thing about love.

“Nobody ever died of divorce. As much as u want ur kids to be happy,same goes to ur parents,they want u to be happy bukan dok menangis tepi bucu katey,” tulisnya.


Dilabel Pelacur Kahwin Dengan Doktor, Alicia Amin & Suami Hanya Ketawa

Semalam, model dan pelakon kontroversi, Alicia Amin selamat melangsungkan pernikahan dengan seorang doktor dikenali sebagai Farzan.

Rata-rata netizen mengucapkan tahniah buat pasangan itu, namun, ada netizen yang melemparkan tuduhan tak sedap didengar apabila menggelarkannya pelacur berkahwin dengan doktor.

Menerusi Twitter Alica berkongsikan komen daripada netizen yang memanggilnya dengan gelaran tersebut. Tidak terkesan dengan komen itu, Alicia mengingatkan agar jangan sesekali memberi gelaran tidak berasas terhadap wanita.

“Saya sebenarnya kongsi komen itu sebab kelakar la tengok orang bitter. Kalau betul pun seorang pelacur atau pekerja seks nak kahwin dengan doktor, ada jodoh biarlah.

“Tapi apa yang lebih serius di sini, jangan gunakan istilah yang misognistik atau bersikap prejusi untuk cuba menjatuhkan orang lain,” katanya.

Dalam pada itu, Alica berkata dia dan suami hanya ketawa membaca komen tersebut. Ujarnya, dia sudah biasa dengan netizen membencinya.

“Kitorang gelak je. Dia lebih kurang macam saya, jenis tak kisah. Seperti yang awak tahu, saya dah terbiasa dengan orang yang membenci saya. Saya faham semua manusia ada perbezaan pendapat masing-masing,” katanya.


Nabila Razali Jual Ayam Goreng Tambah Pendapatan

Seperti diketahui, susulan pelaksanaan Perintah Kawalan Pergerakan (PKP) 2.0 ramai yang terjejas termasuk penggiat seni apabila segala aktiviti hiburan dihentikan.

Sedar industri masih belum dibenarkan beroperasi sepenuhnya, pelakon dan penyanyi Nabila Razali mengambil langkah berani untuk terlibat dalam peniagaan makanan dengan menjual ayam goreng untuk menambah pendapatan.

“Ini adalah salah satu aktiviti untuk mengisi masa lapang sepanjang PKP, Alhamdulillah saya tak sangka akhirnya ada kedai sendiri.

‘Ia adalah pengalaman baru, seronok dan tak sangka PKP ini ada banyak hikmahnya. Jadi apa kata kita cari alternatif untuk tambah pendapatan,” katanya kepada mStar.

Meskipun sibuk dengan perniagaan, Nabila berkata dia masih tidak mengabaikan persediaan menghadapi Anugerah Juara Lagu Ke-35 (AJL) dengan berlatih di rumah.

“Dekat rumah saya ada berlatih… saya masih lagi buat persediaan menghadapi AJL. Lagi pun sambil goreng ayam pun boleh menyanyi la,” katanya.

Terdahulu, Nabila mengesahkan dia bakal beraksi pada Anugerah Juara Lagu (AJL) Ke-35 untuk menyanyikan lagu Peluang Kedua.


Sudah Berbaik Dengan Isteri, Shuk Masih Digantung Tugas

Beberapa minggu lalu hangat diperkatakan kontroversi mengenai pelawak dan penyampai radio, Shuk Sahar apabila isteri, Rossalennah Natassyiah Asshaferah mendedahkan kecurangannya di media sosial.

Susulan pendedahan kecurangannya itu, Shuk digantung kerja serta merta sebagai penyampai radio Hot FM di slot Geng Pagi Hot. Terbaru, pihak pengurusan stesen radio itu mengesahkan Shuk masih lagi digantung dan isu peribadi berkaitan pelawan itu masih dikaji dan dalam perbincangan buat masa ini.

“Perkhidmatan Shuk sebagai penyampai Hot FM masih lagi digantung buat sementara susulan isu peribadinya yang tular di media sosial baru-baru ini.

“Pihak pengurusan mengesahkan bahawa isu berkenaan masih dikaji dan dalam perbincangan buat masa ini. Pengumuman akan dibuat kelak,” katanya.

Terdahulu, Shuk sudah pun berbaik dan berjaya memujuk isterinya selepas membuat kejutan membawa rombongan meminang semula.

Shuk juga mengakui menyesal dengan kesalahan dilakukannya serta berjanji akan melakukan yang terbaik buat isteri, anak-anak dan keluarga.


Seksi Depan Al-Quran, Reen Rahim Mohon Maaf

Baru-baru ini, pelakon Reen Rahim ada memuat naik video mengaji Al-Quran bersama ibunya, namun penampilannya yang seksi menampakkan bahagian bahu dan belakang badannya menimbulkan kurang senang netizen.

Bagaimanapun, Reen tampil memohon maaf di atas ketelanjurannya itu menerusi Instagram selepas ditegur oleh bapa saudaranya. Menerusi entri itu, Reen berkongsikan tangkap layar teguran bapa saudara yang memberikan teguran untuk memotong babak memaparkan pakaiannya terdedah itu.

“Assalam adik. Maaf sangat-sangat. Boleh tak potong sedikit video gambar ini. Depan al-Quran tu, nanti apa orang cakap,” tulis bapa saudaranya.

Dalam pada itu, Reen turut memuat naik mesej daripada ibunya yang turut memberi nasihat kepada pelakon itu supaya menjaga adab di depan Al-Quran serta meminta perkara sama untuk memotong babak dimana dia berpakaian seksi.

“Teguran mendidik apa salahnya kita ikut. Sebab teguran yang sama ada dekat hati ibu. Cumanya ibu nak beritahu petang-petang sikit.

“Tapi Allah kesian dekat ibu. Digerakkan hati uncle kau mewakili ibu. Potong ya dik sebab niat uncle dengan niat ibu sama. Kebetulan dia lebih cepat,” katanya.

Memohon maaf di atas kesilapannya itu, Reen akui dia terlepas pandang dan mengucapkan terima kasih di atas teguran yang diberikan. Ujarnya, dia akan memotong babak berkenaan dan akan memuat naik semula video berkenaan di YouTube.


Netizen Suka Mark Adam Ganti Shuib Di Hot FM

Setelah berminggu berteka teki, segalanya terjawab apabila penyanyi dan pelakon Mark Adam diumum sebagai penyampi baru segmen Geng Pagi Hot hari ini.

Bergandingan bersama Fizie bagi menggantikan Shuib Sepahtu yang mengundurkan diri pada akhir Januari lalu, Mark akui kerjayanya berubah 360 darjah selepas menerima tawaran tersebut.

“Kerjaya saya berubah 360 darjah. Semasa ditawarkan untuk menjadi penyampai Hot FM, saya fikir banyak kali sebab ini bukan saja kerjaya tapi tanggungjawab perlu saya galas,” katanya.

Sedar kekurangannya bertutur dalam bahasa Melayu, Mark berkata ia tidak menjadi halangan untuk dia terus menghiburkan pendengar dan teruja untuk menjalani sesi latihan.

“Bahasa Melayu bukan bahasa pertama saya, jadi untuk bertutur dengan lancar sebagai penyampai radio merupakan satu cabaran buat saya tetapi saya juga lihat peluang di Hot FM ini adalah satu cara memperbaiki bahasa pertuturan saya.

“Insya Allah, saya bersama Fizie dan Hot FM akan mencuba untuk menyajikan pengisian yang terbaik dan semoga para pendengar akan terhibur setiap pagi bersama GPH di Hot FM,” katanya lagi.

Sementara itu, di ruangan komen di Instagram Hot FM, ramai yang gembira dengan kehadiran Mark dan terhibur dengan telatahnya yang bersahaja serta berharap penyanyi berasal dari Filipina itu akan menjaga disiplin.


Alicia Amin Selamat Diijabkabulkan Dengan Doktor

Tahniah kami ucapkan buat model dan pelakon seksi, Alicia Amin yang selamat melangsungkan pernikahan dengan jejaka pilihan hatinya hari ini.

Menerusi perkongsian Instagram, Alica dan pasangannya, Farzan yang merupakan seorang doktor diijabkabulkan dalam satu majlis serba sederhana di Masjid Saidina Umar Al Khattab.

Alicia dilihat tampil manis berhijab memakai busana berwarna putih ekaan pereka fesyen terkenal, Alia Bastamam. Alica turut memuat naik gambarnya bersama suami di Instagram serta beberapa gambar di Insta Story miliknya.

Tahniah kami ucapkan dan selamat pengantin baru buat bekas peserta Asia’s Next Top Model musim kelima serta pasangannya Dr Farzan.


Uqasha Senrose Dikritik Guna Filter Sampai Anak Mata Terkeluar

Baru-baru ini, perkongsian foto pelakon cantik, Uqasha Senrose menerima kritikan ramai apabila terlalu banyak menggunakan filter sehingga memperlihatkan anak matanya tersembul keluar.

Rata-rata netizen menegur tindakan pelakon berusia 29 tahun itu supaya mengurangkan penggunaan teknik berkenaan memandangkan dia sememangnya sudah cantik semula jadi.

BACA: Michael Ang Bengang PU Rahmat Tegur Kamal Adli Lamar Uqasha

Bagaimanapun, Uqasha menjelaskan dia tidak menggunakan filter keterlaluan sebaliknya hanya menambahkan sedikit clarity (kejelasan) di bahagian mata agar tidak kusam.

“Saya langsung tak menggunakan filter, sebaliknya cuma tambah kejelasan di bahagian mata supaya ia tidak kelihatan kusam,” katanya.

Selepas ditegur netizen, Uqasha memuat naik semula foto yang sama tanpa menggunakan sebarang filter dan berterima kasih kepada netizen yang prihatin serta memberikan teguran. Dalam pada itu, Kamal Adli juga turut dilihat meninggalkan komen memuji kecantikan kekasihnya itu.


Netizen Puji Tomok Tak Kisah Belajar Mengaji Dengan Isteri

Ilmu asas agama adalah perkara wajib perlu diajar oleh ibu bapa dalam mendidik anak-anak. Baru-baru ini, penyanyi Tomok ada memuat naik gambar isterinya, Siti Rahayu Abas sedang mengajar anak-anak mereka mengaji.

Namun perkongsian itu menjadi perhatian apabila melihat penyanyi berusia 36 tahun itu juga turut dilihat belajar mengaji dengan isterinya.

Menerusi perkongsian itu, Tomok meluahkan rasa lega kerana hari tersebut isterinya tidak memegang rotan. Sebelum ini, Tomok ada memuat naik gambar isterinya mengajar mengaji sambil memegang rotan.

Perkongsian Tomok itu mendapat pelbagai reaksi dikalangan netizen yang memuji pasangan itu yang bersama-sama menuntut ilmu agama lebih-lebih lagi memperbetulkan bacaan Al-Quran.

Malah, diruangan komen rata-rata rakan artis dan pengikut turut terhibur serta memberikan reaksi positif terhadap perkongsian itu.

Tomok mendirikan rumah tangga dengan Ayu pada 2 Julai 2011. Mereka dikurniakan dua cahaya mata lelaki, Arrian dan Andra, serta cahaya mata perempuan, Siti Khadijah.


Geram Dengan Ruhila, Penonton Harap Suami Elvina Curang

Berjaya membawa watak antagonis sebagai Ruhila menerusi drama Takdir Yang Tertulis, pelakon Datin Elvina Mohamad menerima tempias sehingga digelar pelacur oleh netizen.

Kata Elvina lagi, ramai yang terbawa-bawa emosi daripada drama itu sehingga ada yang berani menghantar mesej sumpah seranah. Malah, ada yang menyumpah serta mendoakan agar pelakon tersebut menerima nasib yang sama dengan suaminya satu hari nanti.

“Saya dapat kecaman yang teruk, mungkin sebab mereka terbawa emosi tu keluar sebab watak Ruhila tu. tapi jangan lah memaki, saya takut.

“Sampai ada yang menyumpah saya kena benda yang sama dengan suami suatu hari nanti,” katanya kepada mStar.

Meskipun berdepan kecaman, Elvina berkata dia berasa puas kerana bakatnya berjaya ditonjolkan dengan baik menerusi drama tersebut.

“Sebenarnya saya gembira dan berterima kasih kepada pengarah kerana bagi saya peluang bawa watak ini. Ini antara drama yang paling memberi impak besar dalam kerjaya saya,” katanya.

Elvina mendirikan rumah tangga dengan Datuk Mohd Haniff Borhan pada Mac 2018 dan dikurniakan seorang cahaya mata lelaki bernama Karl Mateen kini berusia tiga tahun.


“Nak Isteri Pakai Tudung Tapi Tangan Add Bini Orang Dekat IG”

Baru-baru ini, perkongsian pelakon kontoroversi Zarina Anjoulie di akaun Instagram miliknya menjadi perhatian ramai memberi pendapat mengenai masalah melibatkan hal rumah tangga.

Menurut Zarina, ramai lelaki mahukan isterinya memakai tudung tetapi diri mereka sendiri masih tidak sempurna dan tidak menunaikan solat. Katanya lagi, ada pula lelaki yang inginkan isteri bertudung tetapi dalam masa sama sibuk melihat isteri orang lain di media sosial.

“Lagi satu masalah dengan laki ni dia nak isteri pakai tudung tapi suaminya sendiri tak solat, nak isteri pakai tudung tangannya dok add add bini orang kat Instagram,” tulisnya.

Baru sahaja mengumumkan perceraian minggu lalu, bagaimanapun, Zarina berkata apa yang dikongsikannya tiada kaitan dengan dirinya sebaliknya hanya cerita daripada rakannya. Katanya lagi, bekas-bekas suaminya baik-baik namun sudah ditakdirkan jodoh mereka tidak panjang.

“Ini semua contoh la yang kenalan-kanalan saya kongsi, macam-macam cerita diorang kongsi seram Dengar (tak kena dgn aku pun bekas suami aku baik-baik cuma ye la tak ada jodoh)

“Lain orang lain pengalaman, tapi tak semua ada juga Anju Dengar yang jaga isteri dengan baik,” tulisnya lagi.

Minggu lalu, Zarina mengumumkan sudah pun berpisah dengan suaminya, Eilyas Azhar. Berita itu ternyata mengejutkan ramai, apatah lagi pasangan itu baru sahaja enam bulan mendirikan rumah tangga pada Julai tahun lalu.


Zara Zya Menangis 32 Kek Pisang Terpaksa Dibuang

Kini mengusahakan perniagaan menjual kek pisang, baru-baru ini pelakon Zara Zaya meluahkan rasa sedih apabila terpaksa membuang 32 kek pisang gara-gara tersilap bahan.

Menurut Zara, kek itu terpaksa dibuang selepas tersalah memasukkan garam dalam amaun banyak kerana menyangkakan bahan itu adalah tepung serbuk penaik.

“Menangis saya malam ni..bila garam saya ingatkan bicarbonate soda. Masin semasin-masinnya kek saya malam ini terpaksa buang 32 biji,” tulisnya.

Meskipun keknya tidak menjadi, namun Zara menyifatkan ia merupakan kenangan paling manis sepanjang melibatkan diri dalam bidang perniagaan makanan.

Perkongsian Zara itu mendapat pelbagai reaksi daripada yang turut memberikan tips kepada pelakon itu dengan meletakkan label pada pada setiap bekas untuk mengelak kesilapan sama berulang.

Difahamkan, Zara memanfaatkan masa terluang sepanjang tempoh Perintah Kawalan Pergerakan (PKP) dengan mengusahakan kek pisang yang dijual pada harga RM10 sebiji.


Makan Semeja Ramai-Ramai, Shuib & Siti Sarah Dikompaun Langgar SOP

Pelawak Shuib Sepahtu dan juga isterinya, Siti Sarah masing-masing dikenakan kompaun RM1,000 seorang selepas didapati melanggar prosedur operasi standard (SOP) dalam tempoh Perintah kawalan Pergerakan (PKP) di sebuah restoran, semalam.

Memetik laporan Sinar Harian, Ketua Polis Daerah Lipis, Superintendan Azli Mohd Noor berkata, pasangan itu didapati duduk di sebuah meja melebihi dua orang serta tiada penjarakan fizikal.

BACA: Hanya 40 Pekerja Diperlukan, Shuib Sedih Ratusan Calon Datang Temuduga

Sementara itu, dua lagi individu yang duduk semeja bersama pasangan berkenaan di premis terbabit turut dikenakan kompaun.

“Turut dikenakan tindakan ketika rondaan pasukan Task Force Op Covid-19 Balai Polis Kuala Lipis kira-kira jam 9 malam itu ialah pemilik restoran terbabit. Kompaun dikeluarkan di bawah Akta Pencegahan dan Kawalan Penyakit Berjangkit 1988,” katanya.

Sebelum itu, seorang individu memuat naik gambar bersama pasangan selebriti menjamu selera di dalam premis terbabit tersebut di Facebook miliknya.


Ezzaty Abdullah Mengamuk Dengar Bunyi Mercun, Ganggu Tidur

Seperti kita tahu setiap kali malam sambutan Tahun Baru Cina pasti akan kedengaran bunyi mercun yang menjadi tradisi masyarakat Tionghua.

Namun, ada yang kurang senang dengan bunyi mercun yang kuat sehingga menganggu ketenteraman orang lain terutama di kawasan perumahan, lebih-lebih lagi jika bermain di tengah malam.

Menerusi Insta Story, pelakon Ezzaty Abdullah meluahkan rasa bengang dengan bunyi bising mercun sehingga lewat malam serta menyifatkan mereka yang bermain mercun pentingkan diri.

Ezzaty berkata dia baru sahaja ingin berehat setelah penat bekerja dan menguruskan anak kecil, namun dikejutkan dengan bunyi bising sekitar pada 12.30 tengah malam.

Isteri kepada pelakon Azwan Kombos itu turut meminta agar individu berkenaan supaya memahami penduduk sekeliling lebih-lebih lagi yang mempunyai anak kecil dan mengganggu tidur mereka.

“Cuba fikir kalau orang ada anak kecik yang susah nak tidur. Lepastu dia dah tidur. Mak bapa dia baru nak tarik nafas lega lepas sehari suntuk penat jaga dia yang buas.

“Tiba-tiba kau main memekak main mercun lepastu budak tu bangun nangis-nangis balik. Apa perasaan mak bapa tu? Kalau kau pentingkan diri sangat pun. Kau fikir kalau kena kat diri kau la,” tulisnya lagi.

Ezzaty dan Azwan mendirikan rumah tangga ada Julai 2016. Hasil perkahwinan itu, pasangan ini dikurniakan cahaya mata perempuan bernama Harum Dahlia.


Akui Cemburu, Isteri Shukri Yahaya Tak Tengok Lakonan Suami

Meskipun suaminya bergelar pelakon terkenal dan sering memegang watak hero, bagaimanapun isteri kepada Shukri Yahaya iaitu Tya Adnan memilih untuk tidak menonton lakonan suaminya.

Menurut Tya atau nama sebenarnya, Siti Nurfathihah Ahmad, dia hanya manusia biasa yang mempunyai perasaan dan sudah tentu rasa cemburu melihat adegan suaminya pegang perempuan lain.

“Saya bukan robot. Manusia biasa je kan. Ada perasaan. Tapi macam saya cakap sebelum ini, saya memang tak tengok cerita suami saya,” katanya.

Bagaimanapun, Tya berkata dia memahami kerjaya suaminya yang hanya mengikut tuntutan watak dan suaminya juga proesional dalam bekerja.

“Saya elakkan daripada pandangan mata saya. Suami saya profesional, dia tahu mana kerja, mana real life. Mana rakan kerja, mana isteri,” katanya.

Shukri dan Tya mendirikan rumah tangga pada 2015 dan dikurniakan sepasang cahaya mata, Aaira Ameena dan Maleeq Miqayl.


Scha Alyahya Selamat Lahirkan Bayi Perempuan

Tahniah diucapkan kepada pasangan selebriti, Awal Ashaari dan Scha Alyahya yang selamat menimang cahaya mata perempuan seberat 3.2 kg pada jam 9.15 pagi tadi.

Berita gembira itu diumumkan oleh Awal dan Scha menerusi Instagram mereka masing-masing sebentar tadi. Awal dan Scha turut berkongsikan foto berada di hospital bersama cahata mata kedua mereka.

BACA: Scha Alyahya, Awal Ashaari Kekalkan Nama L & A Untuk Anak Kedua

Menerusi perkongsian itu, pasangan itu turut meluahkan rasa syukur di atas kelahiran anak keduanya itu, seeta berterima kasih pada mereka yang mendoakan keluarga mereka.

Dalam pada itu, Awal dan Scha memohon maaf kerana tidak dapat menerima kunjungan disebabkan SOP yang ditetapkan.

“Kami bersyukur di atas amanat ini, dan berterima kasih di atas doa serta sokongan yang diberikan kepada Scha, Awal dan Lara sekeluarga.

“Kami dijangka pulang ke rumah dalam masa beberapa hari, dan insya-Allah, kami akan berkongsi perkhabaran gembira ini dengan anda semua kelak,” tulis mereka.

Scha dan Awal mendirikan rumah tangga pada Mei 2012. Pasangan itu dikurniakan seorang puteri bernama, Lara Alana.


Netizen Tegur Fathia Latiff Buat Suntikan Filler Di Rahang

Umum mengetahui, baru-baru ini dua sahabat baik ini iaitu pelakon Fathia Latiff sudah pun berbaik dengan pelakon kontroversi, Zarina Anjoulie selepas hampir dua tahun bermasam muka.

Malah, Fathia berkata dia mahu mengajak Zarina untuk belajar agama. Bagaimanapun, perkongsian video Fathia di akaun Instagram miliknya menjadi perhatian memaparkan dirinya melakukan suntikan filler di wajah.

BACA: Sudah Berbaik, Netizen Harap Fathia Latiff Tak Buka Tudung Lagi

Melihat pada video tersebut, Fathia sedang melakukan rawatan bahagian dagu dengan teknik dicucuk mengunakan gel ke dalam kulit rahang.

Video tersebut sekaligus menimbulkan rasa kurang senang netizen yang menegur tindakan pelakon itu yang seolah cuba mengubah ciptaan Tuhan.

Netizen turut mengatakan bahawa dalam Islam dilarang untuk melakukan perkara sedemikian. Tidak kurang juga ada yang mengatakan, mungkin disebabkan itu Fathia dilihat tidak cantik seperti dulu.

Pada tahun 2019, Fathia mengejutkan industri hiburan tanah air apabila membuat keputusan untuk tidak berhijab selepas tiga tahun bertudung. Bagaimanapun, Jun tahun lalu Fathia kembali berhijab serta mahu berubah menjadi insan lebih baik.


Ustaz Don Timang Anak Keempat, Sama Tarikh Lahir Dengan Anak Ketiga

Tahniah kami ucapkan buat pendakwah muda, Ustaz Don Daniyal bin Don Biyajid atau lebih mesra dipanggil Ustaz Don yang memaklumkan beliau dan isteri baru sahaja menimang cahaya mata keempat.

Berkongsikan perkhabaran gembira itu menerusi Instagram, Ustaz Don berkata isterinya, Dr Husna Zahary selamat melahirkan anak lelaki kira-kira jam 3.25 petang semalam.

Dalam entri itu, Ustaz Doa turut menulis tentang kehebatan doa apabila anak keempatnya lahir sama tarikh dengan kelahiran anak ketiganya. Malah, anak pertama dan anak keduanya turut berkongsi tarikh sama iaitu 18 Januari 2014 dan 18 Januari 2016.

“Kami bila jumpa saja sapa yang dan, kami minta tolong doa bagi dapat sama tarikh lahir dengan anak nombot 3. Iya la, tau la kan kita kan, kalau boleh nak la sekali kan.

“Tapi dalam masa sama, kita pun paham, benda bukan senang. Tapi apa salahnya minta orang doa kan? Kan, betui dak??
Bila jadi lagu ni, perasan ada la yang tolong doa kat kami ni yang doa dia makbul” tulisnya.

Ustaz Don turut meluahkan rasa syukur diberikan kurniaan begitu besar buat keluarganya dan berdoa agar sentiasa diberi keampunan.

“Ya Allah, kami bersyukur jadi hambaMu. Kami tahu kami banyak dosa. Saya, isteri saya, keluarga saya, Ibu Bapak dan Mertua saya, kawan-kawan saya dan semua kami ni.

“Kami tau kami banyak dosa. Dalam masa sama Ya Allah, kami jugak tau bahawa KAMU Ya Allah Maha Pengampun, Maha Mendengaq, Maha Kuasa dan Maha Bijaksana,” tulisnya.


“Saya Kena Belajar Terima Kritikan, Tak Boleh Letak Diri Bagus”

Sudah  genap 10 tahun berada dalam industri hiburan tanah air, pelakon dan pengacara Janna Nick teruja apabila kini sudah bergelar pengarah dan penerbit.

Muncul dengan telefilem pertama berjudul Delen, Janna berkata ianya pengalaman cukup bermakna apabila dapat mengarah dan menerbit hasil pertamanya itu.

“Sebelum ini tanggungjawab saya sebagai pelakon saja, tapi bila jadi pengarah dan penerbit saya kena rasa dan lalui semua perkara. Dalam masa sama, saya lihat ia beri kesan dari segi kerjaya lakonan.

“Apabila duduk di kerusi pengarah juga, baru saya rasa macam mana kalau pelakon tidak memberi, sekarang baru faham setiap pengara ada look dan feel yang mereka mahukan,” katanya.

Kata Janna lagi, penghasilan telefilem itu bukan sekadar mencuba tetapi mahu hasilkan lebih banyak karya berkualiti. Dalam pada itu, Janna berkata dia terbuka menerima kritikan daripada penonton untuk memperbaiki kualiti pengarahannya di masa akan datang.

“Saya kena belajar terima kritikan dengan hati terbuka. Saya tak boleh letakkan diri bagus. Saya akan terus belajar, lebih baik tegur dan kritik daripada tak ada langsung,” katanya.


Pernah Hidup Susah, Isteri Dedah Akaun Atu Zero Tinggal RM50

Baru menyambut ulang tahun perkahwinan kelima dengan pelawak Atu Zero, isterinya, Shafeeqa Johari menerusi satu perkongsian di Instagram mendedahkan mereka sekeluarga pernah hidup susah.

Kata Shafeeqa, ketika itu baki dalam akaun bank Atu hanya tinggal RM50 sahaja namun memilih untuk menyimpan perihal kewangan keluarganya. Shafeeqa mendedahkan perkara itu berikutan ada yang beranggapan hidup sebagai isteri selebriti serba mewah dan tidak perlu bekerja.

BACA: Guna Dana Sendiri, Atu Zero & Isteri Edar PPE Ke Sabah

“Ada hamba Allah berkata, untunglah awak tak kerja sebab suami artis, mampu sara. Saya jawab (dalam hati) awak tahu ke baru 30hb cuma tinggal RM50 dalam akaun bank suami. Mana mungkin saya nak bgtahu awak perihal kewangan keluarga saya,” katanya.

Meskipun mempunyai kelulusan tinggi, namun Shafeeqa berkata dia tidak menyesal dengan pilihannya berhenti kerja untuk menjaga anak-anak.

“Ada hamba Allah berkata, rugilah awak tak kerja. Belajar tinggi-tinggi, kawan-kawan sebaya dengan awak paling-paling busuk dapat 3k sebulan.

“Saya jawab (dalam hati) siapalah yang tak nak duit sendiri. Allah pilih saya jaga anak-anak saya. Rezeki bukan hanya dengan wang ringgit,” katanya.

Dalam pada itu, Shafeeqa berkata suami selalu mengingatkan dirinya supaya sentiasa bersyukur dan berterima kasih kepada keluarga atas bahtera perkahwinan yang dibina.

“Selalu dia ingatkan saya supaya selalu bersyukur. Alhamdulillah, kemahuan saya hanya untuk anak-anak, tiada ku minta emas dan harta setinggi gunung, cukuplah suami rajin bekerja. Terima kasih mak dan ayah serta ibu mertua restu perkahwinan kami.

“Ada kami harta 2 orang anak kami selama 5 tahun perkahwinan ini, Insyaallah akan ku jaga harta ini sehingga hujung jiwa ku,” katanya.

Atu dan Shafeeqa mendirikan rumah tangga pada 8 Februari 2016 dan dikurniakan dua orang cahaya mata.


“Untung Elisya Dapat Bakal Ibu Mentua Sporting Ajar Masak”

Umum mengetahui 31 Januari lalu, pelakon Elisya Sandha selamat mengikat tali pertunangan dengan anak kepada penerbit dan pelakon, Sheila Rusly iaitu Uzair Haqimy.

Baru-baru ini, Sheila ada memuat naik video memasak besama bakal menantunya. Rata-rata netizen mengatakan Elisya sangat bertuah mempunyai bakal ibu mertua yang sangat ‘sporting’.

Meskipun Elisya dilihat kekok di dapur, namun bakal ibu mertuanya itu masih memberi layanan yang baik. Malah, Sheila juga tidak lokek memberi tunjuk ajar kepada bakal menantunya. Dalam pada itu, netizen turut teruja melihat hubungan akrab mereka berdua seperti kawan.

Netizen turut memuji Sheila serta menyifatkan beliau ibu mertua terbaik kerana jika menantu tidak tahu masak beri tunjuk ajar dan teguran, bukan hanya berdiam tetapi mengutuk dibelakang.


Mudahkan Pengeluaran Simpanan Akaun 1, KWSP Mansuh Syarat i-Sinar

Berita baik gais! Kumpulan Wang Simpanan Pekerja (KWSP) mengumumkan bahawa mereka sedang dalam proses memansuhkan syarat kemudahan i-Sinar! Hal ini selepas Perdana Menteri, YAB Tan Sri Muhyiddin Yassin memberi nasihat supaya KWSP menambahbaik inisiatif tersebut setelah mengambil kira maklum balas pihak awam.

Dengan langkah ini diharap ianya dapat membantu ahli-ahli KWSP mengharungi cabaran semasa akibat pandemik COVID-19.
Selain itu, pemansuhan syarat bagi kemudahan i-Sinar ini juga akan membolehkan ahli KWSP yang berumur kurang daripada 55 tahun membuat pengeluaran dari simpanan Akaun 1 mereka tertakluk kepada baki yang sedia ada.

Bagi ahli yang telah memohon i-Sinar berdasarkan kriteria semasa, permohonan mereka akan diluluskan secara automatik tidak lama lagi.

Di samping itu, KWSP turut memaklumkan bahawa jumlah pengeluaran dari Akaun 1 serta jadual pembayaran maksimum selama enam bulan akan kekal, iaitu:

a. Bagi ahli yang mempunyai simpanan sebanyak RM100,000 dan ke bawah, mereka boleh membuat pengeluaran sehingga RM10,000. Pembayaran akan dibuat secara berperingkat dalam tempoh maksimum enam (6) bulan dengan bayaran pertama sehingga jumlah maksimum RM5,000.

b. Bagi ahli yang mempunyai lebih dari RM100,000, mereka boleh membuat pengeluaran sehingga 10% daripada simpanan Akaun 1 mereka. Walau bagaimanapun, jumlah pengeluaran maksimum yang dibenarkan adalah sebanyak RM60,000.

Pembayaran akan dibuat secara berperingkat dalam tempoh maksimum enam (6) bulan dengan bayaran pertama sehingga jumlah maksimum RM10,000.

Dan berikutan perubahan yang perlu dilakukan kepada sistem dan proses dalaman i-Sinar Online, KWSP memerlukan masa yang mencukupi untuk melaksanakan pembaharuan ini. Pengumuman lanjut akan dibuat dalam masa terdekat oleh KWSP. Kerajaan amat menghargai kesabaran dan pertimbangan ahli sementara perubahan sistem ini dilaksanakan.

Ahli juga dinasihatkan agar merujuk maklumat sahih daripada KWSP melalui saluran-saluran komunikasi rasminya dan sentiasa berwaspada dengan maklumat yang tidak sahih dan bertujuan untuk menipu atau mengelirukan ahli.


“Berlakon Bukan Sekadar Hafal Skrip Tapi Memahami”

Berjaya melakonkan watak Juweta dalam drama Takdir Yang Tertulis sehingga memberi impak besar kepada penonton, ramai memuji lakonan pelakon berbakat besar, Nad Zainal.

Menerusi satu perkongsian di Instagram, pelakon berusia 31 tahun itu berkongsikan ‘rahsia’ bagaimana watak yang dibawa berjaya sehingga berjaya mengundang emosi penonton.

Menurut Nad, pelakon perlu menjiwai serta memahami watak yang diberi dan bukan sekadar menghafal dialog. Jika sekadar menghafal skrip pasti watak itu tidak berjaya dibawa.

“Guru saya kata, berlakon bukan sekadar menghafal tetapi memahami, hormat rakan lakon. Dengar butir dialog mereka dengan tekun barulah emosi itu lahir. Jangan menipu penonton,” tulisnya.

Perkongsian Nad itu mendapat pelbagai reaksi daripada rakan artis dan netizen yang memuji lakonannya dalam setiap drama.

Terdahulu, Nad mendedahkan watak Juweta dan Ruhila bukanlah miliknya dan Elvina Mohamad. Malah, mereka berdua merupakan pilihan terakhir bagi melakonkan watak tersebut.


Linda Rafar Sedekah Makanan Kepada Kakitangan Hospital

Menghentikan spekulasi menuduh dirinya mempunyai perselisihan faham dengan pihak Hospital Shah Alam (HSA), Linda Rafar berkongsikan videonya memberi sumbangan makanan kepada kakitangan hospital berkenaan.

Menurut penyanyi dan pelakon itu, sempena hari lahirnya, Linda menjelaskan kepada netizen bahawa dia sama sekali tidak pernah bergaduh termasuk isu saman-menyaman dengan pihak HSA.

BACA: Linda Rafar Tuntut Doktor Mohon Maaf, Bayar Pampasan RM4 Juta

Linda turut menyatakan, isu yang terjadi sebelum ini adalah kerana pihak tertentu malah kedatangannya ke HSA disambut baik dan mesra oleh kakitangan hospital.

“Sempena hari kelahiran Linda 11/2/1978, dengan rasa rendah hati ingin memberi tahu kepada semua masyarakat serta netizen dekat luar sana yang Linda tidak pernah ada apa-apa masalah dengan pihak hospital Seksyen 7 Shah Alam.

“Kami tidak pernah bergaduh atau saman-menyaman. Apa yang berlaku di luar sana adalah pihak yang menangguk di air yang keruh. Syukur alhamdulilah kedatangan Linda pada petang tadi disambut dengan penuh keceriaan,” tulisnya.

Menerusi video tersebut, Linda turut membawa beberapa bungkusan makanan untuk kakitangan hospital itu dan mengatakan niatnya memberi sumbangan adalah untuk sedekahkan pahala buat arwah ibunya.

Terdahulu, Linda terpalit kontroversi apabila dia menfailkan saman fitnah dan menuntut ganti rugi sebanyak RM1 juta daripada seorang doktor kerana posting palsu dan berbaur fitnah dua tahun lalu.


Nak Fokus Ibadah, M Daud Kilau Cari Pengganti Raja Gelek

Usianya kini sudah 83 tahun, Datuk M Daud Kilau menawarkan kepada individu yang berminat untuk menggantikan tempatnya sebagai Raja Gelek tetapi dengan syarat boleh ‘bergelek’.

Penyanyi yang terkenal dengan lagu ‘Cek Mek Molek’ itu turut menawarkan koleksi baju yang pernah digunakan semasa membuat persembahan secara percuma dan diberikan terus kepada individu yang menggantikan.

“Saya nak cari pengganti. Jika sesiapa nak gantikan tempat saya sebagai Raja Gelek, ambillah pakaian persembahan pentas yang saya simpan ini secara percuma. Ada 99 helai, saya nak bagi tapi mesti tahu bergelek semasa menyanyi.

“Kalau nak jadi pengganti saya, silalah datang jumpa datang saya tapi mestilah peminat Daud Kilau, minat lagu-lagu saya. Nak bergelek saya boleh ajarkan,” katanya.

Berkongsi mengenai keadaan terkininya, Daud Kilau berkata beliau kini semakin sihat, sudah boleh berjalan dan menunaikan solat namun tetap dengan keputusannya untuk meninggalkan dunia hiburan.

“Saya tak akan naik pentas lagi, tak akan buat persembahan walaupun jika ada tawaran. Saya nak menetap di kampung dan buat amal ibadah,” katanya.

Sebelum ini, Daud Kilau lebih banyak berbaring dan kesihatannya merosot kerana menghidap kencing manis, sakit pinggang dan jantung tidak stabil.


Vivy Yusof Nak Tawar Cuti Tahunan Tanpa Had Pada Pekerja

Sebut sahaja nama Datin Vivy Yusof, sememangnya pengasas jenama tudung terkenal dUCk Scarf itu antara usahawan yang sering menjadi tumpuan ramai selepas terpalit dengan beberapa kontroversi panas sebelum ini.

Baru-baru ini, perkongsian Vivy menjadi perhatian ramai apabila merancang untuk menawarkan cuti tahunan tanpa had kepada kakitangan syarikatnya.

BACA: Netizen Mesej Maki Hamun, Vivy Yusof Hanya Balas Dengan Doa

Menurut Vivy, dia mendapat inspirasi daripada syarikat penstriman popular Netflix apabila melihat kakitangan mereka mengunapakai kelebihan tersebut dengan sebaiknya.

“Saya mencadangkan cuti tiada had untuk syarikat dan mendapat respon mengejutkan daripada pekerja senior. Ia berjalan dengan lancar di Netflix- mereka memberi kepercayaan kepada pekerja untuk menguruskan masa serta menguruangkan kerja-kerja pengurusan oleh pengurus,” tulisnya.

Bagaimanapun, Vivy berkata dia sedar bahawa syarikatnya bukanlah seperti Netflix, namun akhirnya sepakat untuk melaksanakan cuti tanpa had itu termasuk cuti ibu bapa bulanan dan pengaturan kerja yang lebih mudah diatur.

“Tetapi kami bukan Netflix. Pada akhirnya kami mencapai kata sepakat yang akan dilaksanakan tidak lama lagi. Dan ini termasuklah cuti ibu bapa bulanan dan pengaturan kerja yang flexibel,” katanya.

Menerusi perkongsian di Instagram itu lagi, Vivy turut berkongsi setiap pekerja layak mendapat 14 hari cuti tahunan dan mahu menukarkan faedah tersebut kepada tanpa had.

Perkongsian Vivy itu mendapat pelbagai reaksi daripada netizen yang menyokong tindakannya itu dan ramai yang mahu bekerja di syarikatnya itu.


Boy Iman Mahu Tahu Sebab Gelaran Datuk Ditarik Balik

Semalam, hangat diperkatakan apabila gelaran Datuk pelakon dan usahawan, Boy Iman atau nama sebenarnya Norul Iman Abdul Rahman ditarik balik berkuat kuasa pada 1 Februari lalu.

Bagaimanapun, Boy Iman akui terkejut kerana dia mendapat tahu tentang perkara itu selepas dihubungi pihak media dan belum menerima sebarang surat rasmi berkenaan penarikan balik darjah kebesaran itu.

“Setakat ini saya belum menerima sebarang surat rasmi daripada Kerajaan Pahang berhubung penarikan balik darjah kebesaran”

“Saya tidak kecewa namun saya sendiri terkejut apabila dapat tahu daripada kawan-kawan media bukan daripada surat yang sepatutnya diberikan kepada saya melalui pihak istana.

“Saya rasa sedikit ralat kerana apa yang dilakukan tidak melambangkan kredibiliti atau protokol sedangkan saya sendiri tidak menerima sebarang surat rasmi daripada pihak istana sampai hari ini,” katanya.

Dalam pada itu, Boy Iman berkata dia tidak akan teragak-agak untuk menulis sendiri surat kepada pihak Pejabat Setiausaha Kerajaan Negeri Pahang (SUK Pahang) untuk bertanyakan sebab gelaran itu ditarik balik.

“Saya tak berani nak komen panjang. Saya tunggu sampai Jumaat ini kalau belum ada apa-apa surat istana atau SUK Pahang, saya sendiri melalui peguam saya akan tulis surat kepada pihak mereka.

“Sebab bagi saya, surat rasmi kepada mereka yang terlibat (ditarik balik darjah kebesaran) harus didahulukan sebelum memberi kenyataan media kepada wartawan,” katanya.


“Saya Ikhlas Minta Maaf, Sera Dapat Terima & Maafkan Saya”

Baru-baru ini, pelawak dan penyampai radio Shuk Sahar mengejutkan ramai apabila membawa rombongan ‘meminang semula’ isterinya, Rossalennah Natassiah Asshaferah

Bagaimanapun, timbul dakwaan kejutan itu adalah gimik yang dirancang untuk pelancaran produk. Menafikan dakwaan tersebut, Shuk berkata kejutan itu tidak diketahui oleh isterinya.

“Selepas apa yang berlaku terhadap rumah tangga kami, saya memang sentiasa memujuk Sera untuk berbaik semula. Ini kerana saya sangat sayangkan dia, anak-anak dan keluarga serta tidak mahu kehilangan mereka.

“Saya tahu Sera selalu membuat ulasan produk termasuklah Puteh Wow itu. Suatu hari, pengasasnya, Joe menghubungi saya meminta izin untuk bekerjasama dengan isteri serta membuat pelancaran produk itu di rumah kami.

“Memikirkan ia rezeki Sera dan keluarga, saya beri keizinan. Namun, Joe meminta saya buat kejutan untuk Sera bagi menjernihkan situasi hubungan kami dengan permohonan maaf terbuka dan secara langsung,” katanya.

Menyesal dengan kesilapan yang dilakukan, Shuk berkata apa yang dilakukan adalah untuk memiliki keluarganya semula serta mahukan yang terbaik untuk mereka.

“Kalau nak buat gimik pelancaran produk, takkanlah saya sampai sanggup hilang keluarga dan kerja. Sampai sekarang pun, saya masih lagi kena gantung kerja di Hot FM.

“Saya pun tak tahu sehingga bila akan digantung kerja dan kini dengan sepenuh harapan masih menunggu keputusan Hot FM. Saya rindu nak bekerja semula di konti kerana dah lama tak ‘on air’ (ke udara),” katanya.

Sudah lali dengan kecaman netizen, Shuk enggan ambil pusing dengan dakwaan gimik yang diperkatakan. Ujarnya, dia ikhlas memohon maaf dan bersyukur isterinya sudah memaafkannya.

“Permohonan maaf secara terbuka kepada isteri adalah ikhlas. Saya berjuang untuk mendapatkan semula keluarga dan alhamdulillah, Sera dapat menerima serta memaafkan saya. Kemaafan diberikan Sera itu sangat saya hargai.

“Bagi saya kalau berani buat salah, kita kena berani mengakui kesalahan itu dan harus berani juga meminta maaf serta berusaha mencari jalan penyelesaian,” katanya.


Gelaran Datuk Farid Kamil Ditarik Balik, Netizen Simpati Dengan Diana Danielle

Umum mengetahui, hari ini hangat diperkatakan mengenai pelakon dan pengarah Farid Kamil yang ditarik balik gelaran Datuk oleh titah perintah Sultan Pahang, Al-Sultan Abdullah Ri’ayatuddin Al-Mustafa Billah Shah.

Perkara itu diumumkan oleh Setiausaha Kerajaan Pahang Datuk Seri Dr Sallehuddin Ishak dalam satu kenyataan media hari ini dan tarikh surat penarikan balik itu berkuat kuasa pada 1 Februari lalu.

Susulan pengumuman itu, netizen meluahkan rasa simpati dengan nasib isteri kepada Farid Kamil iaitu Datin Diana Danille.

Netizen berkata Diana kini dikatakan hilang gelaran ‘Datin’. Dalam pada itu, ada segelintir meninggalkan komen sindiran selepas ini tidak boleh memanggil pelakon itu dengan gelaran Datin.

Selain Farid Kamil, pelakon dan usahawan Boy Iman atau Noruliman A Rahman turut berdepan nasib sama antara lima individu yang ditarik semula daripada gelaran berkenaan.


Gelaran Datuk Farid Kamil, Boy Iman Ditarik Balik

Dua pelakon popular iaitu Farid Kamil Zahari dan Boy Iman atau Noruliman A Rahman ditarik balik gelaran Datuk.

Perkara itu diumumkan oleh Setiausaha Kerajaan Pahang Datuk Seri Dr Sallehuddin Ishak dalam satu kenyataan media hari ini.

Menurutnya, penarikan gelaran itu bagi menjunjung titah perintah Sultan Pahang Al-Sultan Abdullah Ri’ayatuddin Al-Mustafa Billah Shah.

Tarikh surat penarikan balik darjah kebesaran Farid Kamil dan Boy Iman iaitu Darjah Indera Mahkota Pahang (DIMP) berkuat kuasa 1 Februari lalu.

Penama juga tidak lagi dibenarkan memakai sebarang gelaran yang dikurniakan dan perlu mengembalikan Darjah Kebesaran yang dikurniakan kepada Pejabat Setiausaha Kerajaan Pahang.

Tiga individu lain yang turut ditarik balik gelaran Datuk yang dikurniakan ialah Wong Shee [email protected] dan Tran Thi [email protected]


Hanya 40 Pekerja Diperlukan, Shuib Sedih Ratusan Calon Datang Temuduga

Perusahaan minuman Bubble Bee miliknya semakin berkembang maju, baru-baru ini, pelawak Shuib Sepahtu mengadakan temu duga untuk mengisi kekosongan jawatan di dua cawangan terbaru di Kelantan.

Namun, Shuib akui terkejut melihat lebih 100 orang menghadiri temu duga berkenaan kerana hanya 40 pekerja diperlukan bagi dua cawangan itu.

“Beratus yang datang dari setiap pelusuk Kelantan. Sedihnya rasa macam nak ambil kerja semua yang datang, tapi kekosongan buat masa ini hanya 40 lebih sahaja.

“Semoga ada rezeki mereka dan terus tabah dengan keadaan sekarang. Insya-Allah, Allah maha besar, rezeki di mana-mana. Terima kasih sudi datang untuk sesi temu duga.

“Maaf jika ada kekurangan. Doakan kami dapat buka banyak lagi cawangan di Kelantan supaya banyak lagi peluang pekerjaan dapat diberikan,” tulisnya.

Dalam pada itu, Shuib berkata situasi tersebut memberi gambaran yang mana penularan wabak Covid-19 memberi impak besar dalam kehidupan masyarakat.

“Insya-Allah selepas ini setiap minggu akan buka cawangan baru. Doakan usaha saya ini dipermudahkan sekali gus dapat memberi peluang pekerjaan kepada mereka yang memerlukan,” katanya.


“Tak Banyak Cakap & Tak Pernah Mengeluh, Sentiasa Hadiahkan Senyuman”

Sebut sahaja nama Ustaz Ebit Lew, pasti ramai mengenali pendakwa terkenal. Malah, kaum India dan Cina juga turut mengenali Ustaz Ebit serta memuji sifat murninya yang membantu golongan susah tanpa mengira bangsa.

Baru-baru ini, Ebit ada berkongsikan cerita mengenai keperibadian isterinya yang sentiasa menjadi tulang belakangnya. Ebit turut meluahkan rasa syukur dikurniakan isteri yang solehah dan berterima kasih kepada bidadarinya itu kerana menjaga dan mendidik anak-anak mereka.

BACA:  Terima Sumbangan RM200,000 Dari TMJ, Ebit Lew Beli 500 Tab Untuk Pelajar

“Saya bisik pada bidadari saya setiap pagi. Hargai sedikit masa yang ada. I love you sayang. Terima kasih selalu jaga anak-anak. Didik anak-anak.  Setiap pagi selalunya dapat bercakap sekejap dengan bidadari tercinta. Lepas tu keluar rumah balik dah lewat malam.

“Jika ada masalah besar tiba-tiba tak balik beberapa hari. Tapi nak tahu tak, bidadari inilah yang selalu beri semangat dan doa,” tulisnya.

Ebit berkata isterinya seorang yang tidak banyak cakap dan sentiasa menghadiahkan senyuman. Bidadarinya juga sentiasa berdoa untuk dirinya dan setiap insan di dunia.

“Ya Allah jika ada pahala untuk sedikit usaha kecil ini saya hadiahkan pahala buat ibubapa saya. Saya hadiahkan pahala buat bidadari ini yang sebenarnya pejuang.

“Tak banyak cakap, tak pandai komplen. Tak pernah mengeluh. Sentiasa hadiahkan senyuman. Banyak berkorban dan berdoa menangis untuk suami dan setiap insan atas dunia ini.. Terima kasih bidadariku,” tulisnya lagi.


Zarina Anjoulie Lega Urusan Cerai Selesai

Rumah tangga hanya mampu bertahan enam bulan sahaja, pelakon kontroversi Zarina Anjoulie meluahkan rasa syukur urusan perceraiannya dengan Eilyas Azhar atau lebih dikenali sebagai Yas sudah pun selesai.

Menerusi satu perkongsian di Intagram, Zarina atau lebih mesra dipanggil Anju memuat naik video berada di Mahkamah Syariah Seremban bagi menyelesaikan urusan tersebut dan akan meneruskan kehidupan seperti biasa.

BACA: “Aku Rasa Aku Kahwin Terlampau Cepat, PU Semua Sibuk Suruh Aku Kahwin”

“Alhamdulillah dah selesai semua kes cerai, semuanya berjalan lancar, semua orang sangat membantu. Anju jumpa Yas dekat situ je, lepas tu tak jumpa dah. Cuma sedih tak dapat cakap bye dekat Yad tadi. Hari ini nak sambung jemput Martin dekat sekolah dan teruskan kehidupan.

Akhir Januari lalu, Zarina mengejutkan ramai apabila memaklumkan dia sudah pun bercerai selepas enam bulan berkahwin.

Anju berkata keputusan bercerai adalah pilihannya dan dia mahu memberi fokus kepada kerjaya, anak dan keluarganya.

Ujarnya, tiada perkara besar terjadi antara mereka dan merasakan mereka mengambil keputusan untuk berkahwin terlalu cepat.


“Saya Hari-Hari Berdoa Nak Ikut Jejak Ustaz Ebit Lew”

Baru-baru ini, pendakwah terkenal Ustaz Ebit Lew sekali lagi telah dijemput sebagai jemputan program hiburan MeleTOP untuk berkongsikan perkembangan misi bantuannya.

Menerusi temubual itu, Ebit ditanya oleh Nabil Ahmad mengenai bagaimana caranya dalam mengendalikan kira-kira 43,000 permohonan tab daripada pelajar khususnya bagi mengikuti kaedah Pengajaran dan Pembelajaran di Rumah (PdPR).

“Saya fikir apa yang boleh dibuat dengan sedikit rezeki yang Allah beri, saya pun beli 100 unit tab untuk kali pertama.

“Saya offer siapa yang nak tab ni, tak sampai setengah jam telefon sudah ‘hang’. Separuh hari sudah 42,000 permintaan,” katanya.

Mendengar perkongsian Ebit Lew itu, Nabil kelihatan menanggis sebak dan mengatakan dia setiap hari berdoa supaya dapat mengikut jejak langkah sama seperti pendakwah itu suatu hari nanti.

“Saya sebenarnya terkesan dengan apa Ustaz tengah buat ni. Ustaz, saya terharu. Kalau boleh saya hari-hari berdoa nak ikut jejak nak sama-sama dengan ustaz,” katanya.


Ibu Aiman Tino Digelar Mertua Dari Neraka

Baru-baru ini hangat diperkatakan mengenai penyanyi Aiman Tino apabila ibunya Hazelina Mat Jalil mendakwa anaknya sudah berubah serta sukar dihubungi dan mendakwa dikongkong oleh seorang wanita.

Bagaimanapun, Aiman sudah pun tampil memberi kenyataan bahawa apa yang terjadi hanyalah salah faham dan kerana tabiatnya yang lambat membalas mesej. Ujarnya, selepas mendapat tahu mengenai perkongsian ibunya, dia terus pulang ke rumah.

Nampaknya, kontroversi terpalit Aiman belum lagi selesai apabila ibu Aiman mendedahkan menerima mesej daripada netizen menggelarnya ibu mertua dari neraka gara-gara sibuk urusan anaknya.

Menerusi entri itu, Hazelina turut menyatakan apa yang dilakukannya adalah demi anak tersayang dan untuk membawa anaknya ke syurga. Malah, Hazelina turut mengatakan selama ini dia berpenat lelah membesarkan anaknya tetapi ada yang mengikis anaknya.

Perkongsian Hazelina itu mendapat pelbagai reaksi daripada netizen yang memberikan semangat buatnya untuk menyelesaikan hal keluarga. Kata netizen, hanya ibu sahaja yang tahu baik buruk untuk anak mereka dan orang luar tidak berhak masuk campur.

Dalam pada itu, Hazelina turut mengucapkan terima kasih  kepada anak-anaknya yang lain, saudara mara serta rakan-rakan yang tidak putus-putus memberikan kata semangat dan mendoakan yang baik-baik sahaja untuk anaknya.


Genap Setahun Pemergian Abam, Hidayah Sedekah Makanan Untuk Pelanggan

Setahun pemergian suaminya, Allahyarham Abam Bocey yang meninggal dunia pada 10 Februari tahun lalu, Nurhidayah sedekahkan mi kari dan bihun sup kepada pelanggan yang datang ke kedai HidayahAbamHazah miliknya di Medan Selera Majlis Daerah Sabak Bernam (MDSB) hari ini.

Menurut Hidayah susulan pelaksanaan Perintah Kawalan Pergerakan (PKP) dia tidak dapat membuat majlis tahlil untuk arwah suaminya dan melakukan inisiatif lain dengan sedekahkan makanan.

BACA: Lapan Bulan Pemergian Abam, Hidayah Akui Kehidupan Sukar Tanpa Suami

“Esok, genap setahun arwah pergi meninggalkan kami. Memandangkan penularan Covid-19 dan masih PKP, saya tak boleh buat majlis tahlil untuknya. Jadi, saya ada tempah mi kari dan bihun sup untuk sedekahkan kepada semua pelanggan yang datang ke kedai saya esok.

“Saya sudah niatkan untuk Allahyarham suami, Syed Umar Mokhtar Syed Mohd Ridzuan serta Allahyarham abang-ababg saya iaitu Rosli, Azmi dan Ismail Mohd Ali. Semoga roh mereka di tempatkan dalam kalangan orang beriman dan beramal soleh,” katanya.

Dalam pada itu, Hidayah akui banyak cabaran dilaluinya selepas arwah suaminya tiada namun bersyukur kerana Allah mempermudahkan segala urusannya.

“Alhamdulillah, Allah ada. Walaupun terlalu banyak liku dan cabaran hidup saya sepanjang setahun selepas ketiadaan arwah, semuanya Allah permudahkan. Terima kasih kepada mak, abah dan keluarga.

“Selain itu, pada semua yang sentiasa menyokong saya, memberi kata-kata semangat, selalu mendoakan yang baik-baik untuk saya dan anak, termasuk buat arwah suami,” katanya.


“Tak Pernah Sehari Saya Tak Ucap ‘I Love You’ Pada Sam”

Sudah hampir lima tahun mendirikan rumah tangga, pasangan selebriti popular, Shaheizy Sam dan Syatilla Melvin mendedahkan tidak pernah pergi berbulan madu seperti pasangan lain.

Baru saja menyambut ualgn tahun perkahwinan kelima, Sam dan Syatilla percaya hubungan intim dalam perhubungan suami isteri sangat penting untuk kebahagiaan rumah tangga.

BACA: Syatilla Melvin Rasa Tak Salah Suami Kongsi Foto Pegang Payudara

“Sejak bergelar suami isteri, kami memang tidak pernah honeymoon (berbulan madu).

“Sebenarnya, mengikut perancangan awal, kalau tidak disebabkan Perintah Kawalan Pergerakan (PKP), hari ini (8 Februari) iaitu tarikh ulang tahun perkahwinan, kami nak pergi berbulan madu di suatu tempat namun terpaksa dibatalkan,” katanya.

Sam berkata dia dan isteri sentiasa mencari ruang untuk menjadikan hubungan intim antara mereka sama seperti hari pertama perkahwinan dan Syatilla berkata dia sentiasa ucapkan sayang kepada suaminya.

“Hubungan intim itu penting antara suami isteri. Penting untuk rasa ‘keseronokan’ itu dalam hubungan rumah tangga.

“Tak pernah sehari pun dalam tempoh perkahwinan, saya tidak ucapkan ‘I love you’ kepada Sam. Saya percaya, penting untuk merasakan hari-hari seperti hari pertama perkahwinan,” katanya.


Isteri Dakwa Curang, Aman Ra Mohon Diberi Ruang

Hari ini hangat diperkatakan mengenai penyanyi rap Aman Ra yang didakwa mempunyai hubungan sulit dengan wanita lain apabila perkara itu didedahkan oleh isterinya di Instagram.

Masih belum memberikan kenyataan lanjut dan berdiam diri mengenai dakwaan itu, terbaru wakilnya iaitu Joe Saiful berkata buat masa ini Aman belum dapat memberikan komen mengenai isu berkenaan dan meminta agar diberi ruang.

“Buat masa ini Aman Ra belum boleh memberikan sebarang komen berhubung isu yang sedang tular. Namun dia akan berkongsi kenyataan rasmi secepat mungkin.

“Dia juga memohon sedikit ruang kerana masalah yang berlaku ini adalah sesuatu yang besar serta membabitkan isu peribadi,” katanya.

Terdahulu, wanita dipercayai isterinya mendedahkan suaminya curang dengan wanita lain serta mendakwa suaminya sudah empat kali melafazkan cerai terhadapnya. Wanita itu mendakwa suaminya tinggalkan isteri dan anak-anak berminggu-minggu ketika Perintah Kawalan Pergerakan (PKP).

Dakwa wanita itu lagi, ketika berpantang dia pernah merayu pada suaminya supaya fokus kepada keluarga namun usahanya gagal apabila suaminya memaklumkan akan berkahwin dengan ‘kekasihnya’.


PU Abu Akui Dalam Proses Cerai Isteri Kedua

Baru-baru ini perkongsian bekas isteri Pencetus Ummah (PU) Abu Sufyan iaitu Hana Azra mengejutkan ramai apabila memuat naik gambarnya dengan mata mempunyai kesan lebam.

Foto tersebut menimbulkan tanda tanya punca dia mengalami kecederaan tersebut. Bagaimanapun, Hana berkata tiada apa yang berlaku kepadanya dan meminta tidak perlu bimbang.

BACA: Masuk Campur Isu Da’i Syed, Netizen Ungkit Hal Rumah Tangga PU Abu

Terbaru, menerusi perkongsian video di Insta Story, PU Abu menyatakan kesan lebam dimata Hana itu bukan berpunca daripadanya tetapi berlaku kemalangan kecil.

Turut mengulas mengenai hubungannya dengan Hana, PU Abu berkata mereka kini dalam proses untuk bercerai dan tarikh perbicaraan mahkamah jatuh pada 19 April depan.

Mengulas pula mengenai hubungannya dengan isteri pertama iaitu Ain Afini, PU Abu berkata mereka masih lagi suami isteri.

Terdahulu, nama PU Abu menjadi bualan hangat apabila didakwa menceraikan isteri pertamanya Ain Afini ketika sarat hamil.

Bagaimanapun tidak lama kemudian PU Abu dikhabarkan kembali rujuk semula dengan Ain dan isteri keduanya itu memberitahu sudah berpisah dengan pendakwah tersebut.


Shuk Minta Izin Isteri Nak Kahwin Lain?

Beberapa minggu lalu hangat diperkatakan kontroversi mengenai pelawak dan penyampai radio, Shuk Sahar apabila isteri, Rossalennah Natassyiah Asshaferah mendedahkan kecurangannya di media sosial.

Semalam, Shuk membuat kejutan apabila melakukan live Instagram bersama isterinya. Shuk yang berada di dalam kereta lengkap berbaju pengantin meminta izin kepada isterinya untuk berkahwin.

Suasana tiba-tiba menjadi panik dan masing-masing yang berada bersama Sera seakan terkejut dengan permintaan pelawak tersebut. Bagaimanapun, Shuk tampil berbaju pengantin itu adalah untuk pulang ke rumah dan bertemu isterinya.

Difahamkan, mereka melakukan gimik untuk untuk produk yang ingin dipromosikan kepada para peminat yang menonton live IG mereka.

Susulan itu timbul dakwaan daripada netizen menuduh Shuk dan isteri senagaja mencipta kontroversi rumah tangga untuk melancarkan produk.

Bagaimanapun menerusi Astro Gempak, Shuk mejelaskan perkara itu sudah dirancang bersama teman-teman selepas mengetahui isterinya akan melakukan pelancaran produk secara atas talian.

“Saya tahu ramai yang tuduh kontroversi baru-baru ini gimik sebab saya muncul dalam live Sera, masa dia tengha lancar produk pulak tu.”

“Terpulanglah nak cakap apa pun. Saya ada sebab kenapa pilih hari ini untuk ‘pinang’ Sera sekali lagi. Saya dapat tahu dia akan lancar produk hari ini dan saya rancang dengan sahabat saya untuk muncul di live tersebut.”

“Biarpun ada kata yang Sera nampak tak selesa dan sebagainya, tapi saya tak ada cara lain nak bertemu Sera, saya berasakan malam ini adalah yang sesuai,” katanya.


Nafi Dikongkong, Aiman Tino Akui Jenis Lambat Balas Mesej

Semalam hangat diperkatakan mengenai penyanyi Aiman Tino apabila ibunya Hazelina Mat Jalil mendakwa anaknya sudah berubah sehingga melupakan keluarga.

Malah, menerusi perkongsian di Insta Story, ibunya terkilan dengan sikap Aiman yang sukar dihubungi dan mendakwa dikongkong oleh seorang wanita dikenali sebagai Farah.

Tampil menjelaskan dakwaan ibunya, Aiman berkata apa yang berlaku berpunca daripada salah faham. Mengakui kesilapannya, Aiman berkata dia mempunyai tabiat lambat membalas mesej.

“Semuanya salah faham dan khilaf atas diri sendiri. Tabiat saya sejak dahulu lambat membalas mesej diterima melalui WhatsApp dan menjawab panggilan lalu timbul andaian itu dan ini.

“Ini termasuk Mama yang meluahkan perasaan di IG. Saya ada kalanya terlupa hendak membalas panggilan orang lain dan mengabaikan mesej diterima.

“Perkara begini yang saya ambil mudah membuatkan orang lain termasuk ibu bapa terkilan… Sampai mereka boleh fikir macam-macam,” katanya.

Aiman yang segera pulang ke rumah keluarga di Kuala Kubu Baru, Selangor berkata dia akui sedar sikapnya itu menyusahkan ramai pihak termasuk keluarga.

“Saya mengaku sikap begini mendatangkan masalah kepada karier. Ibu bapa mana yang tidak risau jika berdepan kelakuan anak begini.

“Saya harap tabiat ini dapat diubah demi kebaikan. Saya tak boleh fikir mudah dan ambil ringan perkara yang sebenarnya penting hingga boleh menyusahkan orang lain,” katanya.

Dalam pada itu, Aiman mengaku mengenali Farah selepas berkenalan atas urusan kerja, namun apa yang berlaku tiada kaitan dengan wanita tersebut.

“Apa yang terjadi tidak perlu babitkan dia atau orang luar. Macam saya cakap, semua ini silap sendiri,” katanya.


Khas Untuk Anda! Ada 31 Perkhidmatan Digital Tersedia Di Portal MyGovernment

Memang tak dapat dinafikan lagi, aura zaman digital ni semakin kuat. Masuk tahun 2021 ni dah banyak portal-portal diwujudkan untuk mudahkan semua orang.

Dan kerajaan kita pun tak mahu ketinggalan untuk wujudkan Portal MyGovernment (www.malaysia.gov.my) yang merupakan Gerbang Perkhidmatan Dalam Talian Kerajaan atau Government Online Services Gateway (GOS Gateway).

Portal ini menyediakan informasi dan perkhidmatan digital kerajaan berpaksikan rakyat dan berkonsepkan Whole of Government.

Sebagai pengguna berdaftar, kesemua perkhidmatan digital yang terdapat di Portal MyGovernment ini boleh diakses dengan hanya menggunakan satu identiti pengguna (ID) dan kata laluan sahaja.

Bukan 1 atau 2 yer yang ada tapi kini, terdapat 31 perkhidmatan digital tersedia di Portal MyGovernment! Fuh bukan kaleng-kaleng.

1. Sistem Janji Temu Klinik KKM (Lima (5) Klinik Rintis)
2. Semakan Status Saman Trafik PDRM
3. Permohonan Pendaftaran Kelahiran Dalam Talian
4. Permohonan Gantian MyKad
5. Semakan Keputusan Peperiksaan (STPM, MUET, UPKK, SPM, SPMU, SAPS)
6. Permohonan Kemasukan ke Prasekolah (PERPADUAN, MAIWP, KEMAS,JAIS)
7. Permohonan Kemasukan Ke Tahun Satu (JAIS)
8. Informasi Trafik Bagi Bandar Utama di Malaysia

Memang membantu sangat kan. Lepasni anda terus cari jer portal-portal yang disediakan ini untuk anda. Hanya guna di hujung jari jer!

Dengan ini, anda boleh ke LINK INI atau tonton jer kat bawah ni pautan Video Pendaftaran Pengguna Portal MyGovernment untuk pendaftaran dan juga perkongsian.


Isteri Penyanyi Rap Terkenal Dakwa Suami Curang?

Tiada angin tiada ribut, hangat diperkatakan mengenai rumah tangga seorang selebriti apabila seorang wanita dipercayai isteri kepada penyanyi rap terkenal mendakwa suaminya berlaku curang.

Menerusi status yang dimuat naik di Instagram, wanita itu mendakwa suaminya telah mengabaikan dirinya dan anak-anak angkara orang ketiga. Malah, wanita itu mendakwa suaminya tinggalkan isteri dan anak-anak berminggu-minggu ketika Perintah Kawalan Pergerakan (PKP).

Lebih mengejutkan, wania itu mendakwa suaminya sudah empat kali melafazkan cerai gara-gara seorang wanita yang dikatakan kekasih suaminya.

Dakwa wanita itu lagi, ketika berpantang dia pernah merayu pada suaminya supaya fokus kepada keluarga namun usahanya gagal apabila suaminya memaklumkan akan berkahwin dengan ‘kekasihnya’.

Menerusi perkognsian itu, wanita itu turut mengimbau kembalu kesusahahan ketika suaminya dipandang rendah oleh orang lain, namun selepas berjaya dia pula dihina oleh suami sendiri.

Setakat ini masih tidak dapat dipastikan kesahihan mengenai pendedahan dan dakwaan tersebut. Apa pun sama-sama kita nantikan penjelasan daripada penyanyi rap berkenaan.


Pujuk Hati Isteri, Shuk Pinang Isteri Semula

Beberapa minggu lalu hangat diperkatakan kontroversi mengenai pelawak dan penyampai radio, Shuk Sahar apabila isteri, Rossalennah Natassyiah Asshaferah mendedahkan kecurangannya di media sosial.

Semalam, Shuk membuat kejutan apabila melakukan live Instagram menghantar rombongan ‘meminang’ isterinya sekali lagi. Pada awalnya, Shuk yang lengkap memakai baju pengantin meminta izin daripada izinnya untuk berkahwin.

BACA: Shuk Sahar Rindu Anak-Anak, Harap Netizen Doa Rumah Tangga Kekal

Suasana tiba-tiba menjadi panik dan masing-masing yang berada bersama Rossalennah ketika itu turut terkejut dengan permintaan pelawak tersebut. Namun, rupanya Shuk lengkap berbaju pengantin itu untuk pulang ke rumah dan bertemu isterinya.

Menerusi perkongsian di Insta Story, Shuk ada memuat naik status daripada mereka yang mendoakan rumah tangganya kembali pulih serta pelawak itu diberi kekuatan dan kesabaran untuk memujuk hati isterinya.

Terdahulu, Shuk ada berkongsi video di Instagram bertemu anak-anaknya dan  mengaku kesilapan diri. Katanya, apa yang berlaku dalam hidup dan keluarganya ketika ini adalah berpunca daripada kesilapan sendiri.


“Nak Buat Macam Mana, Saya Memang Nakal”

Sebut sahaja nama Elizabeth Tan, pasti ramai tahu penyanyi dan pelakon itu sinonim dengan imej yang agak seksi dan nakal.

Dek kerana aksi nakalnya itu, Elizabeth atau lebih mesra dipanggil Lizzy sering mendapat komen berbaur lucah daripada golongan lelaki.

Tidak mengambil pusing dengan komen-komen tersebut, Lizzy menolak dakwaan dia sengaja berpenampilan menjolok mata semata-mata untuk meraih perhatian lelaki.

“Saya tahu setiap kandungan dalam media sosial dan apa jenis perhatian yang akan diraih.Kalau orang kata saya sengaja sajikan kandungan gedik dan nakal, nak buat macam mana, memang saya nakal,” katanya.

Dalam pada itu, Lizzy berkata penampilannya di media sosial masih lagi sopan dan tidak melampau serta masih menghormati sensitiviti masyarakat.

“Saya tak pakai seksi sangat pun dan selalunya pakai baju kasual saja untuk video dan gambar. Orang kata saya kena hormat sikit sensitiviti masyarakat bila dan masuk dalam industri seni yang dimonopoli Melayu.

“Sebab hormatlah saya tak buat perkara yang melampau atau pakai baju yang lebih seksi. Sebolehnya saya tak pakai pakaian yang menunjukkan pusat, masih ada garis panduan lagi,” katanya.

Kata Lizzy lagi, meskipun foto dan videonya sering dihujani dengan komen berbaur lucah namun dia tidak terasa hati. Ujarnya, dia tidak boleh mengawal apa yang difikirkan oleh netizen.


Ibu Dakwa Aiman Tino Dikongkong Kekasih?

Tiada angin tiada ribut, perkongsian ibu kepada penyanyi Aiman Tino iaitu Hazelina Mat Jalil mengejutkan ramai apabila meluahkan rasa terkilan dengan sikap anaknya didakwa sudah berubah hingga mengabaikan kerjaya seni.

Menerusi satu perkongsian di Instagram itu, Hazelina mendakwa anaknya dikongkong oleh seorang wanita serta gagal dihubungi sehingga mengganggu semua urusan berkaitan kerjayanya sebagai penyanyi.

BACA: Ibu Aiman Tino Tukar Nama Anak Selepas Dengar Bisikan Misteri

“Kalau dah tak mahu jadi artis, sila buat pengumuman dan jangan susahkan kami. Macam itulah kalau dah dikongkong. Panggilan tak angkat, wartawan dan stesen televisyen turut mencari. Harap maklum pada yang berkenaan,” tulisnya.

Meskipun tidak menyebut nama namun status tersebut dipercayai ditujukan kepada Aiman. Malah, perkongsian itu turut mendapat tanda suka daripada akaun rasmi milik Aiman.

Dalam pada itu, menerusi Insta Story Hazeline turut memuat naik status memberi amaran kepada seorang wanita dikenali sebagai Fara dikatakan kekasih Aiman.

Terdahulu, pada 5 Januari lalu, Hazelina ada memuat naik foto Aiman serta meluahkan rasa rindu dan sayang terhadap anak lelakinya itu. Bagaimanapun, setakat ini masih tiada kenyataan lanjut daripada Aiman berhubung dakwaan ibunya itu.


Tayang Dapur Rumah, Diva AA Tuduh Ziha AF Guna Duit Haram

Sejak semalam hangat diperkatakan mengenai seorang bekas pelajar Akademi Fantasia, Ziha Salleh apabila pengacara sensasi Azwan Ali mendakwanya menggunakan duit haram kerana sering berkongsi foto kediamannya.

Azwan atau lebih popular dengan nama panggilan Diva AA menuduh Ziha sengaja menayang ruang dapurnya yang mempunyai dekorasi mahal. Azwan mengeluarkan kenyataan berupa provokasi sehingga menyentuh perihal ibu bapa selebriti itu.

Tidak melatah dengan tuduhan tersebut, Ziha tenang memberi kenyataan balas meminta maaf terlebih dahulu kepada Azwan jika ada salah dan silap. Menurut Ziha, dia bersyukur dengan rezeki yang dikurniakan oleh Allah dan tidak lupa hasil daripada doa kedua ibu bapanya.

Perkongsian Ziha itu mendapat pelbagai reaksi daripada netizen yang meminta penyanyi itu bersabar dengan mulut lepas Azwan Ali.

Malah, ada yang menganggap dakwaan pengacara itu keterlaluan kerana menghina ibu bapa kepada penyanyi itu dengan kata-kata kesat.

Dalam status dimuat naik di Twitter, Azwan mempersoalkan siapa Ziha AF dan mendakwa dari mana dia memperoleh duit haram mendekorasi ruangan dapurnya sedangkan dia tidak terkenal.


Azwan Kombos Dikecam Promosi Produk Besarkan Buah Dada

Baru-baru ini perkongsian pelakon Azwan Kombos yang memuat naik video ulasan produk memaparkan wanita seksi di akaun Instagram miliknya mengundang rasa kurang senang di kalangan netizen.

Difahamkan, video tersebut dipercayai untuk mempromosikan produk membesarkan ‘aset’ wanita. Susulan perkongsian itu, ramai yang menegur tindakannya kerana video tersebut kurang sesuai untuk tontonan umum.

Malah, ada yang menyangkakan akaun Instagram suami kepada pelakon Ezzaty Abdullah itu telah digodam, Tampil menjawab kritikan itu, Azwan berkata dia hanya menjalankan tugas yang diminta pelanggan.

“Saya tahu iklan tu tak sesuai, sebelum ini tak pernah pun bagi slot untuk iklan macam tu tapi disebabkan keadaan sekarang ini pendapatan tak menentu dengan komitmen yang perlu ditanggung.

“Ya betul saya sebelum ini memilih, tapi sekarang dah tak boleh memilih sangat. Video itu disediakan oleh mereka dan saya hanya perlu post sahaja. Lagipun bukannya dalam video itu saya atau isteri saya,” katanya.

Dalam pada itu, Azwan memohon maaf jika iklan yang dikongsikannya itu menyinggung hati mana-mana pihak dan menjelaskan dia hanya memuat naik sahaja video tersebut.

“Saya minta maaf jika ada yang tersinggung dengan iklan tersebut, saya cuma post sahaja dan mendapat bayaran. Terpulang saya nak biarkan berapa lama video itu.

“Mereka tak ada bagi tempoh waktu pun. Malah, saya juga diberitahu jika hasil jualan banyak, saya turut akan dapat komisen,” katanya.


Sharnaaz Ahmad Teruja Bawa Jebat Balik Rumah

Meskipun sudah bercerai sejak 9 Julai lalu, namun netizen gembira melihat hubungan antara Sharnaaz Ahmad dan bekas isterinya, Noor Nabila yang tetap mengekalkan hubungan baik demi anak mereka, Jebat Jayden.

Baru-baru ini, Sharnaaz ada memuat naik video meluahkan rasa teruja dan gembira apabila anaknya berada di rumahnya Ahad lalu. Sharnaaz berkata ini merupakan kali kedua dia membawa Jebat pulang ke rumah.

“Aku nak bagitahu dekat hangpa hari ni Ahad, 7hb. Hari ni anak aku mai duduk dengan aku, actually ni second time dia duduk,” katanya.

Menerusi entri itu lagi, Sharnaz berkata dia mungkin tidak mendapat kebahagiaan rumah tangga, namun diberi nikmat untuk bergelar seorang bapa.

Turut memaparkan video berada dirumah, Sharnaaz mengakui rumahnya hanya biasa saja, namun pelakon itu berkata tidak perlu mewah untuk mencari kebahagiaan.

“Tak semua mendapat kebahagian berumah tangga.. tapi yg pasti jika dikurniakan zuriat, itu satu jenis nikmat Allah bagi pada kita.

“Rumah aku rumah biasa ja, tak perlu kaya untuk bahagia. Kalau kamera goyang biasa la pakai handphone je ya,” katanya.

Perkongsiannya itu mendapat pelbagai reaksi daripada netizen yang mengatakan mereka dapat melihat wajah Sharnaaz sangat gembira serta mendoakan kebahagiaannya.


Terima Sumbangan RM200,000 Dari TMJ, Ebit Lew Beli 500 Tab Untuk Pelajar

Umum mengetahui baru-baru ini, pendakwah terkenal, Ustaz Ebit Lew menghadap Tunku Mahkota Johor, Tunku Ismail Sultan Ibrahim.

Dalam pertemuan itu, baginda berkenan menghadiahkan RM200,000 bagi misi bantuan yang dijalankan oleh Ebit Lew. Terbaru, Ebit memaklumkan beliau menggunakan wang sumbangan itu dengan membeli sebanyak 500 unit gajet.

BACA: Ustaz Ebit Lew Luah Rasa Bersalah Tak Mampu Bantu Semua

Gajet tersebut akan diagihkan kepada pelajar memerlukan bagi menjalani sesi Pengajaran dan Pembelajaran di Rumah (PdPR). Dalam entri itu, Ebit turut mengucapkan terima kasih kepada TMJ.

“Doakan ya. Terima kasih TMJ. Saya gunakan wang sumbangan beli 500 tablet untuk 500 pelajar bagi mengikuti kelas online.

“Syukur dah sampai. Hari ini kami akan agihkan pada yang memerlukan. Semoga menjadi asbab kebaikan,” tulisnya.

Terdahulu, dalam pertemuan itu Tunku Mahkota Johor menzahirkan rasa kagum dengan usaha Ebit dalam menyampaikan bantuan kepada golongan memerlukan dari seluruh negara termasuk Johor.

Menurut Tunku Ismail, Ebit sering menolong rakyat, terutamanya golongan asnaf dan daif yang memerlukan dan melakukan usaha-usaha kebajikan.


Daiyan Trisha Hadiahkan Kereta Mewah Buat Ibu Bapa

Setiap anak pasti mahu berikan yang terbaik buat ibu bapa yang berkorban untuk membesarkan kita. Baru-baru ini, pelakon dan penyanyi Daiyan Trisha berkongsi rasa bahagia menghadiahkan kereta mewah buat ibu bapanya.

Menerusi perkongsian di Instagram, Daiyan meluahkan rasa syukur impiannya untuk menghadiahkan sebuah kereta jenama Mercedes Benz sempena ulang tahun perkahwinan ibu bapanya akhirnya tercapai.

BACA: Usia 26 Tahun, Daiyan Trisha Gembira Masih Dapat Watak Budak Sekolah

“Saya menempah kereta itu sejak Disember tahun lalu dan Alhamdulillah, akhirnya dapat juga memberikan kejutan kepada ibu bapa saya semalam sebagai hadiah ulang tahun mereka.

“Berahsia mengenainya selama beberapa bulan sangat susah. Ditambah, dengan pelaksanaan PKP yang kedua ini, jadi rasa masa tidak sesuai. Tapi, saya fikir sampai bila lagi masa yang sesuai?” katanya.

Tiada niat untuk menunjuk-nunjuk, Daiyan berkata tujuan dia berkongsikan perkara itu sebagai tanda sayang serta membalas jasa mereka yang telah membesarkan kita.

“Tunjukkan kasih sayang anda kepada mereka dan lakukan yang terbaik untuk membalas jasa mereka. Takkan pernah cukup, tapi sekurangnya kita cuba,” katanya.


Hampir Kena Sihir, Aeril Zafrel Ajak Pelaku Bersemuka

Menerusi satu perkongsian di Instagram, pelakon Aeril Zafrel mendedahkan dia dan keluarga hampir menjadi mangsa sihir apabila menemui tiga objek misteri.

Aeril meluahkan rasa syukur apabila objek itu berjaya dikesan selepas dia menerima bantuan daripada orang yang mahir dalam hal-hal tersebut. Bagaimanapun, Aeril tidak memberitahu dimana objek tersebut ditemui.

BACA: Aeril Zafrel Terus Ambil Wisma, Buka Lebih 2,000 Peluang Pekerjaan

Dalam entri itu, Aeril memohon maaf jika ada pihak yang terguris hati dengan perbuatannya sebelum ini dan memaafkan individu tersebut serta menyerahkan segala-galanya kepada Allah.

“Barangkali ada salah dan khilaf yang saya tak sedari, saya dengan rendah hati memohon maaf pada pihak yang terasa hingga tergamak melakukan percubaan sihir itu.

“Sejujurnya saya memaafkan perbuatan aniaya ‘pihak itu’ kepada saya. Selebihnya saya serahkan pada Allah Rafiqul A’la. Semoga bertaubat dengan sesungguhnya,” tulisnya.

Aeril turut mengajak individu itu untuk bersemuka jika masih tidak berpuas hati dan dia sedia mendengar serta berlapang dada untuk membetulkan kesilapannya.


Norman Hakim Dipuji Tak Lupa Nafkah Abby Abadi

Meskipun sudah berpisah namun pelakon Abby Abadi masih mengekalkan hubungan baik dengan bekas suaminya pelakon berbadan sasa, Norman Hakim demi anak-anak mereka.

Malah, Abby turut menjalin hubungan persahabatan sangat akrab dengan isteri Norman iaitu pelakon Memey Suhaiza serta sering dijadikan contoh sebagai sebuah keluarga besar yang bahagia.

BACA: Norman Hakim Sebak Anak Gadis Hulur Duit Belanja Hasil Bisnes Online

Baru-baru ini, Memey ada berkongsikan video suaminya dilihat sedang mengira duit untuk diberikan sebagai nafkah bulanan untuk dirinya dan bekas isterinya.

Menerusi perkongsian itu, Memey memahami tanggungjawab besar yang dipikul oleh ketua keluarga serta mendoakan kaum lelaki bergelar suami dan bapa sentiasa dilimpahkan rezeki.

Perkongsian Memey itu mendapat pelbagai reaksi daripada netizen yang tumpang gembira serta mengagumi keperibadian Norman yang cukup bertanggungjawab demi anak-anak.

Terdahulu, Norman pernah berkahwin dengan Abby pada 2002 namun bercerai pada 2008. Hasil perkahwinan mereka dikurniakan tiga cahaya mata. Norman kemudian mendirikan rumah tangga dengan Memey pada 2011 dan dikurniakan dua anak lelaki dan seorang anak perempuan.


Netizen Puji Harris Alif Matang Jawab Soalan Tentang Pernikahan

Selamat diijabkabulkan Jumaat lalu di Jabatan Agama Islam Wilayah Persekutuan, pasangan pelakon Intan Ladyana dan Harris Alif meluahkan rasa syukur urusan pernikahan mereka dipermudahkan.

Berkongsikan momen ketika majlis pernikahan, Harris akui sebagai lelaki yang melafazkan akad dia agak gemuruh dan gugup namun bersyukur semuanya selesai dengan baik.

Melihatkan kematangan Harris menjawab soalan daripada wartawan, rata-rata netizen memuji pelakon itu meskipun jarak usianya dengan Intan adalah 17 tahun.

Malah, netizen berkata kematangan Harris itu sekaligus menutup usianya yang baru sahaja berusia 22 tahun. Kata netizen, lelaki berumur pun belum tentu matang seperti Harris.

Terdahulu, Harris meluahkan rasa lega majlis nikahnya sudah pun selesai walaupun terpaksa menginjak tarikh pernikahan sehari awal daripada tarikh yang dirancang.


Syukur! Terima Kasih Mempercepatkan BPN 2.0 Yang Meringankan Beban Kami

Bantuan yang ditunggu-tunggu! Alhamdulilah tarikh 21 Januari lalu, penerima Bantuan Prihatin Nasional Fasa Kedua (BPN 2.0) bersyukur selepas duit bantuan dah pun diberikan pada mereka. Anda lah salah seorang darinya!

Dengan bantuan yang disalurkan kerajaan ini, terutamanya dalam masa PKP 2.0 dilaksanakan sekarang ini, ramai yang menarik nafas lega. Mana taknya, ramai yang terkesan dengan perlaksanaan PKP kali kedua ini. Sampaikan ada yang punca pendapatannya terjejas.

Untuk info anda, bayaran dana berjumlah RM2.38 bilion sudah dikreditkan ke akaun 10.6 juta penerima. Dengan bantuan dana ini, semestinya dapat membantu dan memberi kelegaan kewangan buat anda yang terjejas. Betul tak?

Bukan itu sahaja, bermula 25 Januari lalu pula, kira-kira 750,000 penerima tanpa akaun bank mula menerima BPN 2.0 dari cawangan Bank Simpanan Nasional (BSN) seluruh Semenanjung. Padu betul!

Pembayaran BPN 2.0 ini sengaja dipercepatkan oleh kerajaan bagi membantu memperbaiki aliran tunai keseluruhan 11.06 juta penerima daripada kalangan bujang dan yang berkeluarga iaitu B40 dan M40.

Perkara ini juga adalah seiring dengan matlamat Pakej Bantuan Perlindungan Ekonomi dan Rakyat Malaysia (PERMAI) yang bernilai RM15 bilion yang telah diumumkan PM kita pada 18 Januari lepas.

Dana yang dihulurkan ini juga umpama memberi sinar bahagia buat penerimanya. Macam Basitah Salleh, 29, dia yang bekerja sebagai guru tadika bersyukur kerana bantuan BPN 2.0 ini diwujudkan semula.

“Selepas PKP 2.0 dikuatkuasakan semula, saya susah hati sebabnya gaji saya mengikut kehadiran murid ke sekolah memandangkan saya mengajar di sekolah swasta.”

“Bila sekolah dibuka pun tak ramai murid yang datang sebabnya mereka lebih suka melakukan pembelajaran secara online memandangkan kes COVID-19 masih belum reda.”

“Gaji pun terpaksa dipotong setengah. Dan bila kerajaan hulurkan bantuan BPN 2.0 untuk kategori isi rumah B40 sebanyak RM1,000 ni dapat juga saya beli barang keperluan untuk kami sekeluarga. Dapat juga bantu suami”

Bagi Ridhuan Zailani, 29, walaupun bekerja sebagai penjawat awam, dia ada juga menjalankan perniagaan sampingan dengan menjual laksa.

Memandangkan ekonomi sekarang ni tidak menentu, dengan memulakan perniagaan dapat juga dia buat duit simpanan untuk masa hadapan.

“Alhamdulillah bila adanya BPN 2.0, dapat juga saya melaburkan untuk modal berniaga di samping dapat membantu kos sara hidup saya sekeluarga. Bila kerajaan wujudkan kembali dana ini, memang sangat-sangat membantu.”

Bagi Shahril Adzrin, 35, dia yang ditamatkan kontrak kerja semasa PKP berasa sangat bersyukur dengan dana yang kerajaan hulurkan ini. Mana taknya, dia yang baharu sahaja nak mendirikan rumah tangga berasa sangat terkesan. Baru jer nak mulakan hidup baharu, kerja pula tiada.

“Tipu sangat kalau saya cakap saya tak terkesan bila ditamatkan kontrak kerja, tapi nak buat macam mana bila syarikat pun tak dapat nak tanggung pekerja. Kena redha.”

“Bila dapat dana BPN 2.0 kategori bujang M40 sebanyak RM300 pun dah membantu sangat. Boleh juga saya bayar bil yang tertunggak sementara nak rolling duit untuk dapatkan kerja baru lepas ini.”

Mungkin ada di kalangan kita ni masih lagi bercakap-cakap yang bantuan yang diberi ini tidak mencukupi. Tapi percayalah, amaun yang anda cakap sikit tu lah dapat membantu ringankan sedikit beban bagi mereka yang terjejas.

Mungkin nilai RM50 untuk anda, apa lah sangat. Tapi bagi mereka yang tidak berkemampuan, nilai tu sangatla tinggi. Dapat beli pampers anak pun dah bersyukur sangat. Jadi, gunalah dana yang diberi ini sebaiknya ya!


Sudah Berbaik, Netizen Harap Fathia Latiff Tak Buka Tudung Lagi

Umum mengetahui, selepas dua tahun dikatakan bertelagah akhirnya pelakon kontroversi Fathia Latiff dan Zarina Anjoulie sudah pun berbaik semula.

Bagaimanapun, sejak minggu lalu hubungan persahabatan mereka kembali terjalin dan tidak lokek berkongsikan foto dan video mereka bersama di Instagram.

Malah, sebelum ini Fathia memberitahu mahu menjaga Zarina atau lebih mesra dipanggil Anju untuk sama-sama belajar agama dengannya.

Melihatkan perkongsian foto di Instagram, rata-rata netizen gembira melihat hubungan persahabatan yang terlain semula serta mendoakan agar mereka terus bersahabat.

Tidak kurang juga, ada yang memberikan nasihat supaya Fathia terus istiqamah untuk bertudung dan tidak lagi mengulangi kesilapan lalu.

Pada tahun 2019, Fathia mengejutkan industri hiburan tanah air apabila membuat keputusan untuk tidak berhijab selepas tiga tahun bertudung. Bagaimanapun, Jun tahun lalu Fathia kembali berhijab serta mahu berubah menjadi insan lebih baik.


Jarang Kongsi Foto Dengan Anak Tiri, Mawar Rashid Minta Netizen Jangan Gelabah

Baru-baru ini, pelakon Mawar Rashid dilihat ada memuat naik gambar keluarga bersama suami dan anak-anaknya memakai busana serba putih di akaun Intagram miliknya.

Bagaimanapun, ada netizen mempersoalkan mengapa dia jarang muat naik foto bersama dua anak hasil perkahwinan pertama suaminya, Raf Yaakob.

Tampil bersuara mengenai perkara itu, Mawar berkata dia tidak pernah mengetapikan anak dirinya tetapi kedua mereka kini duduk bersama ibu mereka.

“Saya terima beberapa komen kata kenapa tak post Rayyan dan Raysaa. Ni jawapan dia, pertama mereka duduk dengan mak mereka. Jadi mereka tak ada kat rumah saya.

“Kalau setiap waktu mereka kat rumah kami, sudah tentu kami akan masukkan mereka. Ingat saya dan Raf ni, mak bapa yang kejam ke tak nak masukkan anak yang lain. Kedua, saya pun tak nak post banyak-banyak atau lebih-lebih. Saya tak perlu jelaskan perkara itu,” katanya.

Dalam pada itu, Mawar berkata dia tidak perlu memberi penjelasan ataupun membuktikan kasih sayang terhadap keluarga kepada orang luar kerana baaginya biarlah hanya Allah yang tahu segalanya.

“Saya sayang mereka. Allah saja yang tahu. Jadi, tolong jangan nak menggelabah sangat. Bukannya tak post langsung gambar berenam. Cuba scroll bawah kat IG saya. Jangan fitnah la!” ujarnya.

Mawar mendirikan rumah tangga bersama Raf Yaakob pada 9 November 2017 dan dikurniakan dua orang cahaya mata Raden Muhammad Rafael, 2, dan Raden Seri Rossabella Cinta berusia 2 bulan.


“Kebanyakan Pelakon Baru Berlagak, Tak Bertegur Sapa”

Meskipun industri hiburan kini semakin ramai pelakon baru muda yang cantik dan jelita, namun Rita Rudaini masih mampu bertahan untuk muncul di kaca televisyen.

Berkongsikan rahsia masih lagi bertahan di dalam industri sampai ke hari ini, Rita berkongsikan nasihat buat pendatang baru terutama dalam bidang lakonan.

BACA: Rita Rudaini Dedah Bekas Suami Pernah Tidur Seminggu Dengan Anak-Anak Dirumahnya

Rita berkata dia sering melihat beberapa pelakon baru yang sombong dan tidak bertegur sapa ketika bekerja. Ujarnya, jika mahu bertahan lama, perangai tesebut perlu dibuang. Tegasnya, teguran diberikannya itu bukan kerana iri hati tetapi hanya nasihat.

“Terus terang saya katakan, kebanyakan (pelakon baru) yang saya lihat sangat berlagak, tidak bertegur sapa pun dengan orang lain. Sebagai pelakon baru, kenalah ramah dan perkenalkan diri kepada orang lain.

“Pada masa yang sama, kena banyak bertanya supaya dapat fahami watak. Ia akan memudahkan proses lakonan bukan saja untuk diri mereka tetapi juga memudahkan urusan produksi.

“Mungkin ada yang beranggapan apabila pelakon lama tegur sebegini, mungkin sebab kami dengki. Tidak sama sekali, ia hanya satu nasihat buat mereka,” katanya lagi.


“Saya Sering Terima Panggilan Dari Wanita, Tapi Saya Bagi Isteri Yang Jawab”

Baru sahaja menyambut ulang tahun perkahwinan yang ke-18 Januari lalu, kesetiaan pelakon Edika Yusof menjaga isterinya Norhidayah Yusri, yang lumpuh sejak 16 tahun lalu dikagumi netizen.

Edika berkata apa yang penting dalam menjaga keharmonian rumah tangga adalah kejujuran. Kata Edika lagi, dia tidak pernah menyorokkan sebarang rahsia daripada pengetahuan isterinya.

Edika mendedahkan dia tidak pernah menghalang isteri daripada memeriksa telefon bimbit. Sering menerima panggilan daripada wanita, Edika berkata dia menyerahkan kepada isteri untuk menjawabnya.

“Sepanjang berkahwin, saya tak pernah menyorokkan sebarang perkara daripada pengetahuan isteri. Saya akui, cabaran amat besar apabila bergelar pelakon. Sentiasa ada wanita yang cuba mendekati saya.

“Sejak mula isteri sakit, saya sering menerima panggilan daripada wanita. Sampai sekarang masih ada yang menghantar mesej langsung dalam laman sosial, tetapi saya tidak melayannya.

“Ada antara mereka yang berani menghubungi saya, tetapi saya akan menyerahkan telefon kepada isteri untuk menjawabnya,” katanya.

Dalam pada itu, Edika berkata sebagai seorang suami perlu jujur pada isteri kerana jika kita menyorokkkan sesuatu daripada pasangan akhirnya akan terbongkar jua.

“Tiada apa yang perlu disorokkan dengan isteri. Bukan hendak berlagak hebat, tetapi semua ini kuasa tuhan. Cuma selagi boleh elak, saya elak. Ini kerana jika kita cuba sorok sesuatu, lambat laun Tuhan akan tunjuk juga,” katanya.


Tiada Bukti Tuduh Stacy Cemburu, Model Vietnam Mohon Maaf

Semalam hangat diperkatakan apabila seorang model Vietnam, dikenali sebagai Jade meluahkan rasa kecewa lakonannya dalam muzik video MV Rampas nyanyian Akim and The Majistret tidak dikeluarkan.

Model itu turut mendakwa aksinya terpaksa ditapis kerana isteri vokalis kumpulan berkenaan, Akim Ahmad iaitu Stacy cemburu menonton babak dalam MV berkenaan. Malah, turut mendedahkan bukti mesej mengenai perkara itu.

Bagaimanapun, model berkenaan gagal membuktikan dakwaan Stacy cemburu punca MV itu disunting apabila tiada bukti sahih mengatakan Stacy cemburu memandangkan mesej ditulis individu itu hanya mengatakan ‘isterinya tidak suka’.

Susulan salah faham itu, Jade memuat naik permohonan maaf kepada Akim dan Stacy di atas tindakannya itu di atas salah faham yang berlaku.

Kata Jade lagi, dia tiada niat untuk meraih perhatian dan status itu sebenarnya hanya untuk berlawak dan tidak sangka ianya menjadi serius.

“Saya tak mampu nak jelaskan bahawa status itu sepatutnya jadi sesuatu yang melucukan. Tak sangka anda akan cari siapa yang saya maksudkan.

“Maaf kepada penyanyi dan isterinya yang saya tak sebutkan nama kerana faham, saya diberitahu ia berlaku kerana dia cemburu,” katanya.


Intan Ladyana, Harris Alif Sedia Timang Cahaya Mata

Tahniah kami ucapkan buat pasangan selebriti Intan Ladyana dan Harris Alif yang selamat bergelar suami isteri dengan sekali lafaz dalam satu majlis serba ringkas di Jabatan Agama Islam Wilayah Persekutuan semalam.

Meluahkan ras syukur dan lega majlis pernikahan berjalan dengan lancar, Harris berkata tanggungjawabnya kini sudah berubah apabila bergelar suami dan di masa akan datang akan bergelar bapa.

“Alhamdulillah.. kini kami sah sebagai suami isteri. Walaupun pada mulanya saya berasa agak gugup sebelum majlis, selepas akad nikah saya berasa lega sangat.

“Menjadi suami adalah tanggungjawab baharu saya. Dahulu hidup bujang, sekarang sudah berdua. Mungkin selepas ini bertiga, berempat (anak).

“Kami pun tidak merancang soal anak. Bila-bila saja kami bersedia untuk ada anak. Insya Allah,” katanya.

Dalam pada itu, Intan berkata dia sudah bersedia bergelar ibu meskipun banyak urusan yang tertangguh perlu diselesaikan.

“Insya Allah, tiba masanya nanti, saya akan fokus dan selesaikan kerja-kerja yang tertangguh, kemudian bila dah tak larat, saya akan berhenti shooting,” katanya.


Norman Hakim Sebak Anak Gadis Hulur Duit Belanja Hasil Bisnes Online

Umum mengetahui dalam ramai-ramai anak selebriti, dua anak kepada pelakon Norman Hakim dan Abby Abadi sering menjadi perhatian ramai iaitu Danish Hakim dan Marissa Dania. Meskipun sudah bercerai, namun kedua mereka menjalin hubungan baik demi anak-anak.

Sebelum ini, Norman berkongsikan anaknya lelakinya ada memberikan duit belanja untuknya, kali ini giliran anak gadisnya pula menghulurkan ‘duit poket’ kepadanya.

BACA: Netizen Tak Senang Abby Abadi Bergurau Nak ‘Bersalam’ Dengan Norman Hakim

Menerusi perkongsian video di Instagram, Norman sebak dan kerana duit yang diberikan oleh anaknya itu merupakan hasil titik peluh menjalankan perniagaan secara online.

“Saya sebak bukan sebab dapat duit tapi, sebab nikmat, rahmat dan barakah rezeki yang Allah bakal gandakan untuk anak-anak saya.

“Alhamdulillah hikmah sebalik PKP, saya nampak ikhtiar anak-anak untuk buat pendapatan melalui atas talian. Itu pun dia belajar dari apa yang kita buat,” tulisnya.

Perkongsian pelakon berusia 45 tahun itu mendapat pelbagai reaksi daripada netizen bangga dengan tindakan gadis berusia 16 tahun itu serta memuji cara didikan Norman dan Abby.


Ketip Kuku Kaki Suami, Nora Danish Dipuji Isteri Solehah

Setiap pasangan yang sudah berumah tangga pasti impikan perkahwinan yang dibina kekal sehingga ke akhir hayat. Sikap tolak ansur dan saling memahami amat penting antara suami isteri.

Usia perkahwinan mencecah empat tahun, ramai yang suka melihat keharmonian rumah tangga pelakon Nora Danish dan suaminya, Nedim Nazri.

Baru-baru ini, Nedim ada berkongsikan foto isterinya sedang tekun memotong kuku kakinya. Namun, apa yang menjadi perhatian ada adalah kapsyen Nedim dan komen balas Nora.

“Ingatlah wahai isteri ku, dunia ku. Kalau ada terbau apa-apa, itulah syurgamu sayang,” katanya.

Perkongsian Nedim itu mendapat pelbagai reaksi dikalangan netizen yang memuji pasangan itu tetap romantis. Malah, ramai wanita turut berkongsi pengalaman sama memotong kuku suami.

Nora dan Nedim mendirikan rumah tangga pada 2017 dan dikurniakan seorang lagi cahaya mata lelaki bernama Mohamed Neqayl Nedim kini berusia tiga tahun.


Tiada Lagi Alasan! Ujian Saringan COVID-19 Boleh Dilakukan Dengan Adanya Pakej Ini

Cepatnya masa berlalu! Kita baru jer masuk bulan Februari 2021, tapi kes COVID-19 semakin mencanak naik gais. Entah sampai bila kita nak bebas dari wabak COVID-19 ni kan.

Kalau anda perasan, kita dah hampir setahun hadap wabak pandemik ini. Dah macam nak sambut anniversary perkahwinan lah pula. Kita diserang wabak ni dalam pertengahan bulan 3 tahun lepas, ha kan dah hampir setahun tu?

Pejam celik pejam celik, kejap jer gais. Hilang ‘kebebasan’ kita seketika. Hurm…Hanya mampu bertabah jer sekarang ini. Jadi apa yang anda boleh buat? Dah tentu anda perlu sentiasa patuhi SOP yang kerajaan berikan!

Kerajaan sendiri pun dah berhempas pulas untuk dropkan angka kes COVID-19 sekarang ini. Kalau kita tak bekerjasama, memang sampai ke sudah kita sambut tahun baru dengan wabak pembunuh ni.

Baru-baru ini, kerajaan dah umumkan pakej PERMAI yang mana dalam 3 matlamat yang diberikan, Matlamat 1 adalah yang paling utama iaitu memerangi wabak COVID-19 terutamanya untuk membantu geng KKM.

Nak capai matlamat ini, PERMAI memberi tumpuan kepada pelaksanaan program Vaksinasi COVID-19, pengukuhan sistem kesihatan negara, meningkatkan kerjasama dengan hospital swasta serta pengukuhan saringan kesihatan pekerja.

Memang bagus sangat bila kerajaan wujudkan pakej PERMAI ni gais. Yelah kalau anda tengok sekarang ni punca peningkatan mendadak kes COVID-19 terutamanya di Selangor yang diumumkan Kementerian Kesihatan (KKM) yang antara punca kenaikan kes adalah dari kilang.

Dan mengikut laporan dari KKM, kes meningkat berpunca daripada kes tertunggak kumulatif daripada saringan pekerja kilang, penjara, klinik dan hospital swasta yang tidak dilaporkan secara terus.

Jadi dengan adanya pakej PERMAI, saringan pekerja asing di zon merah ditanggung PERKESO malah pelepasan cukai individu sehingga RM1,000 diberikan bagi pemeriksaan kesihatan yang meliputi kos saringan.

Memang tiada alasan lagi untuk majikan tidak membenarkan pekerja mereka menjalani ujian saringan COVID-19 kerana dah ada pelepasan cukai. Betul tak?

At least ringan sedikit beban majikan semua. Jangan sembunyikan kes yang boleh membunuh ni. Kang sampai ke sudah tak habis-habis. Harap lebih banyak majikan yang alert tentang isu ini.

Kita harus sama-sama berusaha memutuskan rantaian COVID-19 dengan mengamalkan pematuhan prosedur operasi standard (SOP) yang ditetapkan. Sentiasa konsisten pakai pelitup muka dan jaga penjarakan fizikal anda.

Negara kita tanggungjawab kita. Hanya dengan semangat kekitaan ini sahaja yang dapat putuskan rantaian wabak ini. Kalau anda degil, faham-faham sendiri jelah yer.


Intan Ladyana, Harris Alif Bulan Madu Dalam Rumah

Selamat diijabkabulkan dengan sekali lafaz di Pejabat Agama Islam Wilayah Kuala Lumpur sekitar pagi tadi, pelakon Harris Alif bersyukur majlis pernikahannya dengan Intan Ladyana berjalan lancar.

Menurut Harris lagi, dia meluahkan rasa lega majlis nikahnya sudah pun selesai walaupun terpaksa menginjak tarikh pernikahan sehari awal daripada tarikh yang dirancang.

BACA: Intan Ladyana Sah Bergelar Isteri Harris Alif Dengan Sekali Lafaz

“Alhamdulillah saya rasa sangat bersyukur kerana dah selesai nikah walaupun umum kita tahu sekarang ini dalam tempoh Perintah Kawalan Pergerakan (PKP2.0) susah nak buat majlis,” katanya.

Akur dengan Perintah Kawalan Pergerakan (PKP) yang dilaksanakan pasangan itu terpaksa menangguhkan percutian dan berbulan madu di rumah sahaja.

“Perasaan tentunya terasa sikit namun kena biasakan dengan norma baharu. Bila keadaan kembali seperti sedia kala barulah rancang untuk pergi, jadi buat masa ini duduk sahajalah di rumah,” katanya.

Mengikut perancangan awal, Intan dan Harris mendapat tajaan lebih RM13.5 juta untuk beberapa majlis termasuk malam berinai, majlis pernikahan, resepi dan majlis bertandang.


Akim Ahmad Bengang Model Vietnam Tuduh Stacy Cemburu

Sejak semalam tular di media sosial seorang model Vietnam, dikenali sebagai Jade meluahkan rasa kecewa lakonannya dalam muzik video MV Rampas  nyanyian Akim and The Majistret tidak dikeluarkan.

Menurutnya lagi, aksinya terpaksa ditapis kerana isteri kepada vokalis kumpulan tersebut cemburu menonton babak dalam MV berkenaan.

Meskipun tidak menyebut ianya ditujukan kepada siapa, Akim Ahmad yang menyedari status itu ditujukan kepadanya tampil mempertahankan diri serta memberikan penjelasan mengenai isu berkenaan.

Katanya, pihaknya menapis babak menampilkan wanita itu kerana mahu menjaga sensitiviti masyarakat serta ianya tidak sesuai untuk ditonton oleh golongan di Asia.

Malah lagu itu adalah tulisan khas untuk arwah ibunya yang telah meninggal dunia pada 5 Mei 2018 dan mengambil keputusan untuk mengubah konsep MV demi menghormati pemergian ibunya. Difahamkan, perkara itu sudah tiga tahun berlalu, namun baru didedahkan oleh kedua belah pihak.

Dalam pada itu, Akim turut meluahkan rasa bengan dengan tindakan model tersebut yang menjejaskan perasaannya lebih-lebih lagi hari ini merupakan hari ulang tahun kelima perkahwinannya dengan Stacy.


Sweet Qismina Tak Puas Hati PM Pergi Indonesia

Umum mengetahui, Perdana Menteri Tan Sri Muhyiddin Yassin mengadakan lawatan kerja ke negara jiran, Indonesia sejak semalam.

Bagaimanapun, perkara itu menimbulkan rasa tidak puas hati pelakon Sweet Qismina yang mempersoalkan tindakan Muhyiddin itu. Sweet berkata lawatan itu adalah perkara tidak wajar terutamanya sewaktu tempoh pelaksanaan Perintah Kawalan Pergerakan (PKP).

BACA: Sweet Qismina ‘Berperang’ Dengan Cikgu Isu Ambil & Pulang Buku Teks

Katanya lagi, abangnya antara individu paling terkesan dengan larangan ke luar negara selepas setahun tidak pulang ke Indonesia untuk bertemu isterinya.

“Abang saya lama tidak jumpa isteri dia di Indonesia sejak tahun lepas. Dia baru kahwin. Tetapi Perdana Menteri kita boleh pergi sana macam itu saja. Patut minta beliau bawa abang saya bersama. Mana adil begini,” katanya.

Seperti sudah dijangka, status Sweet itu mengundang kecaman netizen yang mengatakan Muhyiddin ke Indonesia atas urusan kerajaan, bukan sebab peribadi.

Difahamkan, Muhyiddin mengadakan lawatan kerja dua hari ke negara itu setelah menerima jemputan Presiden Joko Widodo. Ia merupakan lawatan pertama sejak dilantik menjadi Perdana Menteri.


“Tak Semestinya Tak Berhijab Saya Ni Syaitan Tak Ada Hati Perut”

Baru-baru ini, hangat diperkatakan apabila pelakon Raja Ilya dikecam teruk selepas memuat naik foto perbandingan majlis perkahwinan di Australia dan Malaysia ketika fasa lockdown.

Meskipun hanya gurauan namun ramai yang salah faham dengan perkongsian Ilya itu sehingga ada yang mendakwa pelakon itu seolah menghina Malaysia.

BACA: Banding Majlis Kahwin Malaysia & Australia, Raja Ilya Dituduh Lupa Daratan

Tampil menjelaskan mengenai foto tersebut, Ilya berkata dia tiada niat untuk mengguris hati mana-mana pihak. Apa yang ingin diberitahu adalah rakyat Australia amat paranoid untuk adakan majlis meskipun pada kadar sederhana.

“Terkejut bila post semalam viral. Mak ai, ada ke patut kata kita hina Malaysia? Buang tebiat ke apa? Nak Mampus kene tembak masuk Malaysia ke apa? Aduh pening baca samapi ada media lak kata kita banding kan wedding! Ya Allah sampai ke situ pulak!

“Ada ke manusia yang nk korek kubuq sendiri!! Aduh pening, post tu kan obvious kata “gambar hiasan” itu Bukan pun gambar Perth atau gambar Malaysia baru. Itu gambar Mungkin tahun 90an .Gambar tu kan namanya kata Orang sini paranoid gila, yang kita ni still move on. Betul apa,”katanya.

Enggan memanjangkan isu berkenaan, Ilya membuat permohonan maaf secara terbuka sekiranya perkongsiannya itu menyakiti hati mana-mana pihak.

“Tak semestinya Ilya tak berhijab, Ilya ni syaitan Tak ada hati perut. Korang ni pun, come on, saling maaf bermaafan.

“Next time go easy on me ok. Now let’s focus and Doakan Tak ada yang Terkorban dalam kebakaran dekat sini ,habis satu Bandar debu kebakaran. Remember ilya Sayang Korang dan you guys always in my heart,” katanya lagi.


“Ditawar Drama Hollywood Bukan Sebab Seksi, Tapi Wajah Eksotik”

Baru-baru ini hangat diperkatakan mengenai pelakon Nadia Brian yang menolak tawaran berlakon drama Hollywood yang memerlukannya melakonkan babak berbogel dan beraksi panas.

Meskipun menyimpan impian untuk berlakon di luar negara lebih-lebih lagi di Hollywood, Nadia berkata dia tidak akan menggadaikan maruahnya dan sebagai seorang Islam dia masih tahu menjaga batas.

“Saya begitu teruja apabila dimaklumkan membawa watak kekasih kepada seorang pembunuh upahan. Bagaimanapun, apabila mengetahui cerita lebih terperinci mengenai babak dalam drama ini, saya terdiam seketika.

“Saya diberitahu ada babak bogel dan adegan ranjang dengan hero berkenaan. Bagi saya, drama Hollywood memang normal dengan babak panas, tetapi bukan di Malaysia.

“Saya tak sanggup menggadaikan maruah diri, keluarga, agama dan negara. Saya orang Islam dan Melayu, saya masih jaga semua batasan itu. Saya anggap bukan rezeki saya,” katanya.

Dalam pada itu, Nadia menyangkal pendapat mengatakan dia diberi tawaran tersebut kerana imejnya yang seksi tetapi kerana memiliki wajah eksotik serta sudah pasti bakat yang dilihat.

“Saya tak rasa sebab seksi saya ditawarkan watak berkenaan. Saya diberitahu, syarikat produksi Hollywood itu mencari pelakon berwajah eksotik dan boleh berlakon.

“Bagi saya, tuduhan ditawarkan watak berkenaan disebabkan seksi terlalu klise, stereotaip dan boring. Saya selesa menjadi diri sendiri, saya bukanlah seksi keterlaluan. Sebagai manusia biasa, saya juga mahu berubah ke arah kebaikan. Doakan saya berubah,” katanya.